text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 November 2009
Ngawur Kasintu
Nasib Roman Sunda Ngepop
Cai Buruk Milu Mijah
Garut Baheula: Objek Wisata Jaman Baheula
Lagu Ceurik Dina Tembang
Ceurik Oma
Momok Ngeunah
13 November 2009
Ngaduruk Duit
Matakna sebel urang mah ku ayana pabrik roko teh, da mun seug teu ditewak ku pulisi mah diduruk tah pabrikna. Tah kusabab rek ngaduruk pabrik roko mah ngalanggar hukum pamarentah, keun we dicicil ngaduruk pabrik rokona, sabatang-sabatang
duit jang meuli roko teh dikumpulkeun, bisa leuwih gede manpaatna!”
unggal dintenna.
unggal poe teh, ku Akang mah bisa dipake jang meuli imah!”
Dongeng Tulang Maung
poé ieu, aing, sakadang kuya keur rungsing. imah sacangkéwok di salah sahiji juru leuwi goong ngadadak bayeungyang. séjén ti biasana, teuing kunaon. biasana sanajan poé mentrang mentring, panonpoé keur meumeujeuhna morérét, cai di lingkungan leuwi goong tetep nyecep. teuing pedah tangkal caringin, tangkal badag terakhir nu ajeg sisi wahangan kamari dituar ku anak buah gan juha. jalema nu pernah kadéngé boga hph di ieu leuweung. jadi panon poe geus teu kahalangan ngabanjurkeun panas kana cai leuwi. media nu pangbisana nyimpen panas.
ngeunaan ngaran gan juha. baheula waktu keur moyan luhureun batu tengah leuwi, pernah ngadéngé dua paninggaran ngawangkong sanggeus balik moro, peuting saméméhna. obrolan luh lah. cenah ayeuna beuki hésé moro téh, sasatoan teuing jig kamana. maranéhna téh los wé ka nyalahkeun juragan juha nu boga hph téa.
geus ah urang balik deui ka jejer dongéng ieu. ngawadul waé mah bisi kasebut ghibah.
beuki beurang beuki rungsing. ras inget ka kisobat. sasarina rebun-rebun geus nyampeur. poé ieu mah teu embol-embol, teuing kamana. euweuh rigig taya ringkang. biasana teu lila sanggeus aing nguniang ti enggon, geus gogorowokan ti sisi leuwi.
"sakadang kuya!? silaing aya euy?" kitu biasana salam si éta mah.
paling ukur dijawab, "kuk!, aya!"
bari haroréam, keteyep nyampeurkeun. maklum masih lulungu. sobat uing nu ieu mémang sok tara nyaho dimangsa.
ah meureun pundung, sanggeus kamari kajadian cau-gaté, cék pikir. geus biasa si éta mah. lamun keur paséa sok pundung. keun anteupkeun, biasana geu tara lila. kalakuan kituna mémang geus remen kajadian. saacan cau-gaté ieu. pernah pundung gara-gara goong kabuyutan. gara-gara melak céngék. jeung gara-gara lianna. asa rada poho mun kudu disebutkeun hiji-hiji mah.
geus ah aing gé males kudu mikiran manéhna waé mah. tibatan rungsing mending jalan-jalan ka urut leuweung nya. disebut urut leuweung téh pédah wé geus teu canéom deui ayeuna mah, tangkal geus coréngcang. sugan panggih jeung manéhna. mun henteu gé jeung sobat nu lianna, sakadang peucang. geus lila teu ngobrol. loba pulunganeun biasana mah. sanggeus ngobrol jeung manéhna sok ngadadak trik-trik anyar mucunghul.
***
euh lain nu diharepkeun, lain nu katémbong. dihareup, ditengah jajalaneun geus ngajogo si raja leuweung atah adol, maung! lamun ningali rérétna mah kadatangan aing geus kanyahoan. jadi geus élat lamun hayang ngejat. males sabenerna mah papanggih jeung manéhna. lain ku nanaon sok asa aing pisan, raja leuweung. padahal mah sebutan kitu cék bangsana gan juha wungkul. terus di klaim ku manéhna. enya ukur klaim, da sapanjang sajarah ieu leuweung can pernah diayakeun pemilihan umum pikeun milih raja. éh naha enya raja dipilih dina pemilu kitu? hi hi hi teuing ah. nu penting mah aing tetep teu ngaku manéhna raja.
kapaksa, horéam-horéam gé terus ngeteyep. ngaléngkah antaré. laun pisan. hi hi hi enya da aing mah teu bisa gancang. jadi lain ku ati-atina ieu mah. ku bakat. bari lempang bari mikiran naon pilakueun lamun si éta macem-macem.
geus deukeut, geleger manéhna nanya, "lakadalah, rék kamana kuy? kabeneran silaing datang, déwék keur lapar yeuh. ti isuk can manggih sasarap".
yéy si kéhéd, cékna haté. asal engab pisan. abong huntu rangéténg, ménta dahar sangeunahna. ah urang gawéan siah.
"ah biasa wé ung, jalan-jalan ngaleupaskeun karungsing. miceun pipikiran pakusut. sugan meunang ilham nu lempeng", cekéng sangeunahna.
"tah pan kabeneran cék déwék gé tadi. kabeneran silaing rungsing. kabeneran déwék boga ubarna. rungsing silaing leungit. déwék meunang ganjel beuteung. adil pan?"
adil-adil tai ucing siah.
"nya seug wé atuh ari matak ngeunah ka didinya mah. kuring ridho. ngan cék guru, awak kuring mah teu kuat di duruk", kabeneran di leuweung ieu mah satona tara dahar daging atah, kabudayaan geus maju jiga manusa.
"beu, teu percaya déwék mah. can manggih ajian nu bisa nahan panasna seuneu. pernah ngadéngé gé mukjijat bogana nabi Alloh, ibrohim nu teu teurak waktu diduruk ku raja namrudz. sedeng mahluk biasa mah asa can aya. cangcaya déwék mah."
"hih, éta kumaha didinya wé. rék percaya rék henteu".
"geus lah ayeuna mah yu urang néangan lemah nu rada lega sangkan seuneuna teu ngaléntab kamamana. urang buktikeun naha silaing bisa didahar ku déwék atawa henteu."
"nya seug atuh."
bring duaan, aing digiring ku manéhna néangan lemah nu rada lega. pura-pura pasrah, pura-pura sadrah. enya da lamun kudu ngalawan ku kakuatan fisik mah asa pamohalan. éléh gedé éléh tanaga. rék lumpat, karuh éta mah pang teu bisana. ayeuna mah kari pakuat-kuat otak wé.
teu lila néangan lapang. da puguh leuweung kari tegalan. kai gedéna ukur ngari. tinggal rungkun kiara, palingan.
ditengah tegalan maung nyieun lombang. geus réngsé. aing dititah cicing ditengahna. manéhna ngabugbrugan ku kai. nu kabeneran pasoléngkrah loba, sésa dahan tangkal panuaran. kacida garingna. usum kapat keur meumeujeuhna panas. abong lamun teu lila sanggeus sut di sundut, langsung ngagedur jadi seuneu nguntab-nguntab. rada gimir ogé mun mikir kabeulah dinya mah. reugreug sotéh pedah boga trik nu cék rarasaan mah, sampurna.
suluh beuki numpuk. ngagunung jigana mah, da karasa beuki beurat nindihan awak. nya ayeuna yeuh trik kudu dilaksanakeun. bisi leuir teuing.
***
seuneu ngagulidag (hihihi jiga banjir nya?) silalatu rabeng nambahan panas panonpoé. langit teu riuk-riuk, ningalikeun kalakuan sakadang maung nandasa sakadang kuya. rada lila seuneu ngagayeum suluh, najan enya gé garing kacida, sanget pisan malah, tapi ari ku loba mah keukeuh wé kudu lila. komo ieu najan maung cangcaya kana élmu kuya, tetep jaga-jaga bisi enya. kuya dibeuleum nepi ka ruhak panungtungan jadi lebu. keun wé cénah rada génghék gé tinimbang kuya hirup kénéh.
seuneu geus pareum pisan. tinggal angin nu rabul, milu cucurak. ngadahar lebu nu numpuk. biur arindit deui. ningalkeun maung nu olohok ningali aya nu kukurumuyan kaluar tina jero lombang. kagét ningali awak kuya masih beleger. teu cécél teu bocél teu lécét-lécét acan.
***
"hébat kuy, bener geuningan silaing boga élmu rohaka. élmu meruhkeun panasna seuneu", cék maung. ayeuna dangongna teu songong. semu-semu ajrih ka sakadang kuya. cék pamikirna kuya ieu sakti yeuh. jigana teu seuneu waé jagona téh. sihung gé moal metu kana awak kuya.
"ah biasa wé éta mah. diajarna gé gampang kacida", cekéng mimiti ngirabkeun kecrik keur ditebar.
"ah maenya, jigana lila nu kitu mah, perlu tirakat nu lila, matigenina gé meureun leuwih ti opat puluh poé opat puluh peuting", maung mimiti asup kana bubu.
"teu, teu hese teusing, tinggal apalkeun jangjawokan wungkul".
"maenya? cing atuh kuy, béjaan déwék bag-baganna?", panon maung katingali meredih. kecrik geus ngarungkup.
"ah embung, maenya kudu méré jangjawokan sakti ka mahluk nu tadi rék ngahakan", api-api. supaya kecrik leuwih ngajiret. lauk geus moal bisa hojah deui.
"plis kuy, hampura wé kalakuan déwék nu tadi. éta mah bawaning ku lapar pisan. teu nempo nu dihareupan mahluk manggulang mangguling sakti euweuh tanding", heu heu heu ngolo siah. bisaan.
"hmmmmm…", leungeun sidakep. jiga nu mikir. padahal haté mah geus surak titatadi. lakadalah jadi yeuh males dendam.
"plis….", maung beuki meredih.
"heug atuh ari kitu mah, apalkeun yeuh jangjawokanna:
trang-trang koléntrang,
si londok paéh nundutan,
tikusruk kana durukan,
mesat gobang kabuyutan", (lagu sakainget wé nya).
"ukur sakitu kuy?".
"enya sakitu gampang pan?".
"his ieu mah lain gampang deui, gampil pisan. tapi bener sakitu? jadi cangcaya".
"ih ari didinya! pan geus neuleu buktina tadi! kudu dibuktikeun kumaha deui atuh!", cekéng pura-pura kasigeung.
"tong ngambek atuh kuy. déwék percaya ayeuna mah. mun jangjawokan ukur sakitu, ayeuna déwék geus apal. ngan asa hayang ngabuktikeun sorangan euy. kumaha?"
"nya sok atuh ari geus wani mah"
***
awak maung geus nyangkorah, ngaringkuk jero lombang. lombang meunang nyieun manéhna sorangan. da aing embung kudu mangnyieunkeun mah. alesanna téh cekéng maenya awak sagedé kieu kudu nyieun lombang keur awak manéhna nu sakitu halughugna.
teu poho awakna dibebed ditalian. hasil ogé, ngolo manéhna sangkan daék. dibohongan. sangkan mun karasa panas saeutik teu kabur. cekéng téh lamun nu mimiti sok rada ngahéab kénéh.
suluhna ge geus numpuk di sisi lombang. mun dibandingkeun jeung tumpukan runtah di bandung jigana mah sababad. géséh gedé saeutik. ogé meunang ngumpulkeun manéhna.
saeutik-saetik suluh diasupkeun ka jero lombang. geus bérés. gur dihurungkeun.
"ung, geura baca jangjangwokanna", cekéng.
"siap kuy", cénah. kadenge manehna norolang maca jangjawokan ti aing tadi. enya apal. seuneu beuki ngabebela. gedé jauh leuwih ti nu tadi jigana mah.
"sakadang maung kumaha?".
"enya euy kuy rada panas geuning".
"biasa éta mah", hate ngagakgak. katipu siah ontohod.
unggal sapaparapat jam ditanya. ngan jawabanna beuki lila beuki laun. nu ahirna jep teu nyoara deui. lila-lila seuneu pareum. tinggal ruhak nu burahay. ditungguan nepi ka kari lebu. geus kitu mah dikoréhan ku rokrak. goréhél sakadang maung tinggal tulang.
teu riuk riuk sedih ningali batur saleuweung kari bugang. kari tangkorék bodas. teu, teu pisan pisan ngarasa dosa. nu aya gumbira bisa males hutang!
ningali tulang suku maung jorojoy meunang ideu. ujug-ujug gelik sora saksoponna keni g dina tembang forever in love, ditéma gelikna suling dipirig jentréng kacapi dina mamaos kembang tanjung. hih da atuh enya paporit aing mah sagala nu ditiup. lagu paporit gé pan balonku ada lima.
cék pikir alus jigana mah. antik. boga suling tina tulang maung. ngan barang dicoba ngaliangan teuas kacida.
abong poé ieu keur kaurugan untung. geleber aya bangbara hideung. lakadalah, bisa yeuh jigana mah dipéntaan tulung. nya terus dicalukan.
"sakadang bangbara, kuring bisa ménta tulung teu? kitu gé mun didinya salsé".
geleber bangbara ngadeukeutan. teup eunteup dina tangkal jukut deukeuteun.
"kabeneran kuy, kuring keur salsé. aya naon kitu, sok atuh omongkeun aya kasusah mah. sugan bisa nulung", cénah soméah. sorana ngahiung.
"ieu ra, kuring boga tulang maung. hayang nyieun suling. bisa teu pangliangankeun. hiji liang di dieu. lima deui deui beulah dieu, dieu, dieu, dieu jeung dieu".
bener keur untung jigana mah. teu kudu hésé ménta. nya ngunggg diliangan bangbara, sapaménta. teu lila da geus biasa. keudeung gé réngsé. liang geus jadi sagenep-genep. aing ngan bisa males ku kecap nuhun. bangbara narima. ber deui manéhna hiber.
ngan basa hiberna geus jauh. asa kaingetan tungtung tulang pan pongpet duanana. rek ngagorowok asa moal kadéngéeun. barina ge asana mah liangna nu hiji deui mah teu buleud. dasar keur untung. kadéngé sora toroktok manuk caladi. nya dijugjug. katempo manéhna keur ngaliangan tangkal ki hujan pikeun sayang.
"sakadang caladi meunang ngaganggu sakeudeung?", cekéng ngawanikeun manéh.
caladi reg eureun heula. pokna nanya, "aya naon sakadang kuya?"
"kuring boga tulang maung, hayang nyieun suling. liangna mah geus dijieunkeun ku bangbara, ngan liang paranti niup can dijieun, tungtung tulang nu hiji deui masih pongpét. meunang pangnoktrokeun sangkan liangan?"
sakali deui, dasar keur untung! cék caladi, "hih ari ukur sakitu mah asa moal kaganggu pagawéan kuring, cing kadieukeun tulangna".
teu kungsi lila. suling tulang maung geus jadi. aing nganuhunkeun ka sakadang caladi. gandeuang lempang deui. senang ayeuna mah suling geus jadi. kari nyieun suliwer. gampang tinggal nyiar awi. tuh geunig belah ditu aya awi tali. awi alus keur nyieun suliwer.
geus jadi nyoba dipecakan. pel liang tungtung suling ditapelkeun. puhhh ditiup. gelik soraan, nga didéngé-déngé geuning can ngawirahma. jigana mah kudu disetém heula yeuh. masih sumbang. saha deui nya nu bisa dipenta tulung.
(kusabab kuring-dh- teu nyaho dirupa sireupeun jeung teu apal cangkem naon ari dipasieup, urang kira-kira wé kieu.)
deui-deui sakali deui, dasar keur untung. panggih jeung sakadang sireupeun. nu jago nyetém sarupaning waditra musik. manéhna ogé jiga nu séjén teu hésé nedunan paménta. suling geus dipasieup (disetém). dicobaan. suling geus teu silung deui. sajajalan hahariringan nyiptakeun lagu. sok, diasupkeun kana sora suling kieu laguna téh:
trét trot trét trot
suling aing tulang maung
diliangan ku bangbara
ditoktrokan ku caladi
dipasieup ku sireupeun
torotot torotot héooongggggggg…
sajajalan mawakeun lagu éta terus. euweuh kabosen. jiga budak nu karék dibéré momobilan ku bapana. can rusak mah moal waka eureun. keur anteng. ari gurayang, ari kadéngé cekrah cekroh. euh ki sobat yeuh….. batur gelut. (dh)
Calon Minantu
Ningali nu datang aya tiluna, bah Jelug bapana si Euis haripeut cakah cikih pacampur jeung reuwas, sabalikna Euis mah kalem we siga nu euweuh karingrang.
" Teu salah eta teh kabogoh hidep aya tiluna ?" ceuk bah Jelug ngaharewos ka Euis.
" Muhun bah, puguh abdi ge bingung margi tilu tiluna loloselectrocal treshold, tilu tiluna langkung ti 3% tos mahugi ka abdi !" jawab Euis ngajelaskeun.
" Jadi kudu kumaha atuh, da pamohalan dipilih tilu tiluna ?"
" Mangga ku abah talek heula, visi sareng misina !"
" Mun geus ditanya visi jeung misina, terus nanya naon deui ?"
" Upami tos terang visi sareng misina, karek taros program 100 harina !"
" Heug atuh ari kitu mah !" ceuk bah Jelug bari terus muru ruang tamu.
" Eheeemmmmmmm !" bah Jelug dedehem. Kontan tilu tiluna ngarenjag, padahal harita keur anteng silih pelong,silih polototan,silih herengan, ngan henteu ari keur silih cakar mah.
Sabada ngenalkeun jeung ngobrol ngaler ngidul, kakara bah Jelug ngomong anu ngajurus ka masalah anakna.
" Kieu nya abah mah, salaku sepuhna Euis wajib naros ka sadayana, ngan abah ge sakedikna tos surti maksud sarumping kadieu teh panginten sanes jabung tambuh laku, sanes lunta tanpa seja, sanes kitu ?" ceuk bah Jelug ancad pisan.
" Leres pisan bah !" tilu tiluna ngajawab ampir bareng.
" Kukituna abah mah bade langsung we naros kasadyana, naha bade leres leres miharep ka Euis teh ? Upami bade leres leres, naon visi sareng misina? Cobi jang Jumad heula !" ceuk bah jelug bari ngareret ka Jumad anu diukna paling pojok.
" Sumangga Bah...singketna kieu Bah, dumasar kana saling cinta, atuh platform katresna anu sami, sareundeug saigelan, silih asah silih asuh, nya abdi teh gaduh tekad hoyong mileuleuheungkeun anak abah, tah kitu Bah !"
" Oh sae...sae..ari ujang kumaha ?" bah Jelug neuteup seukeut ka kandidat kadua nyaeta Badrun.
" Sami sareng nu ti payun !" jawab Badrun pondok.
" Ari ujang ? cik cik cik..abah hoyong terang naon visi sareng misina ?" tanya bah Jelug ka Kohir.
" Saleresna abdi ge sami sareng kandidat sanesna Bah !"
" Oh kitu..ayeuna patarosan abah nu kadua. Naon anu nek dijalankeun 100 poe kahareup, upami haridep diparengkeun ngajodo ka anak abah..sok saha heula ?"
" Abdi Bah !" Badrun sumanget.
" Moal kantos 100 dinten, abdi bade ngadamel gedong sigrong, meser mobil mewah, jalan anu kalembur abah bakal leucir diaspal, tah kitu Bah !"
" Abdi ge sami sareng Badrun..Bah !" Kohir langsung nyamber. "Ngan aya langkungna...salami 100 dinten dijamin neng Euis bakal lalieur sarebel, pondokna namah teu kantos sataun satengah ti nikah insyallah bakal masihan incu, nya etang etang hadiah kanggo abah !"
" Oh..sae..sae..sae pisan ! Tah ari jang Jumad ?" bah Jelug ngareret ka Jumad.
" Ari abdi mah teu kedah ngantosan 100 dinten bah, dalah ayeuna ge neng Euis tos lalieur sarebel, upami teu percanten mah taroskeun wae ka jinisna !" ceuk jumad anteb
" Bener eta teh Euis.... ?" bah Jelug kekerot.
" Leres bah...abis kang Jumad lebih kul sih !" jawab Euis bari ngeluk tungkul.
" Behna mah pangacakan batur...dewek Bedoooo !" Badrun ngabengbeos.
" Sarua dewek ge teu sudi abrig-abrigan ari seken mah, kajeun bedo.... bedoooooo !" Kohir ngabecirr.
Tamu Atah Adol
" Damang kang ?!" pokna bari solongkrong ngajak sasalaman. Dua dampal leungeunna patarema. Seeer jeduuud ! Jeleguuur.....!! Dua rasa diadu ngajadi hiji, lir ombak laut kidul anu keur meujeuhna motah.
" Alhamdulillah, kumaha sawalerna ?" ngajawab semu haroshos.
" Pangesto kang !" dijawab ku Sari anu teu weleh dipasieup ku imut anu ngagelenyu.
Wanci geus nunjukeun jam dalapan peuting, hawa geus mimiti nyilingit tiris, Juhe siga nu geus teu sabar, panonna meus meus ngareretan lawang panto kamar, ari Sari jongjon nyolokan chanel tivi ku gagang sapu minangka remotna.
" Kang bilih bade leleson, mangga tipayun abdi bade ngoncian panto heula !" ceuk pamajikanana surti. Karek oge nek cengkat ngajungjung, tiluar aya nu uluk salam.
" Assalamu alaikum !" sora semah meuni nyelengkeung.
" Waailakum salam !" Dua duana meh bareng nembalan,hatena sarua pada pada mentegeg.
" Sikasebelan aya aya wae !" kitu meureun nu ngarakacak dijero hatena.
" Geuning silaing, Bro aya naon euy peuting peuting !"
" Puguh ngahaja euy, da ngadenge aya beja yen ente datang, nek menta ududeun !"
" Kaparengan can meuli euy poho !" Juhe alesan, padahal dina kantongna aya kana dua selopna.
" Keun wae atuh ari kituh mah, nek ngadon lalajo siaran mengbal we dina ditivi, kaparengan aya siaran langsung liga inggris, tas acara mengbal bejana aya acara siaran langsung wayang golek sapeuting jeput !" ceuk Ibro teu euleum euleum. Ngadenge kitu angeun Juhe ngadadak seueul, maenya nek ngadeluk maturan semah,ngan dipikir deui maenya aya semah dibuburak titah kaluar.
" Nyi suguhan atuh, maenya semah dianggurkeun wae, pan cikopi pait mah aya lin ?"
" Mangga kang !" satengah kapaksa, Sari ngojengkang kadapur nek nyieun cikopi jang tamuna.
Keur guntreng ngobrol,pes listrik teh ngadadak pareum, Ibro anu kadedemes nongton mengbal handeueuleun, manehna gura giru balik lantaran inget kapamajikanana lamun pareum listrik teh sok kuwawang keweweng neangan cempor.
" He...lain teu sono dewek nek balik euy !" ceuk Ibro bari ngajaweng lampu senter anu tadi dibawa.
" Heueuh jig...kahade dijalan poek, mangkaning imah dewek mah pan mencal jauh tibatur !" Hate Juhe asa bungangang.
Heuleut sababaraha waktu, bray listrik teh caang deui, Sari nyerengeh seuri bari nyampeurkeun ka Juhe pok ngomong.
" Aman ayeuna kang teu kudu diusir geuning semah teh !"
" Naha dikumahakeun kitu listrik teh bet kawas nu ngarti ?"
" Ku abdi meteran listrikna diturunkeun kang, keuheul atuh da !"
" Hebat lah !" Juhe ngacungkeun jempol.
" Ayeuna bade neraskeun nongton mengbal atawa bade leleson kang ?"
" Raosan mengbal dikamar yu...urang ngadu pinalti jeung akang !"
Kakara ge nek singgolehe, diluar kadenge aya nu gura gero.
" He...geus teu aliran deui euy...nek nuluykeun lalajo tea !" Horeng nu gura gero teh Ibro.
Nu dikamar simpe euweuh nu nembalan,nu kadenge sora si Ibro gura gero deui.
" Adeuw suku aing..suku aing kagencet !" bari terus lumpat balik deui kaimahna.
" Nya kunaon ari si Ibro make ceuceuleuweungan kitu ?" ceuk Juhe ngaharewos.
" Puguh ku abdi dilawang panto di pasangan senteg beurit kang !"
" Heuheuy hebat euy....eh tuh nya jadi poho...ari tadi geus sabaraha tendangan pinalti teh ?"
" Pami teu lepat....nembe tilu kang !"
" Har lain karek dua ?!"
" Huz sok korupsi...sok atuh uihan deui tihiji!"
" He..he...kau tau yang ku mau...kemon beiy beuh !" ceuk Juhe bari singkil deui
WAYANG
Di Jawa Barat aya wayang golék aya wayang kulit. Wayang golék jiga bonéka, dijieunna tina kai, tilu diménsi. Ari wayang kulit, dijieunna tina kulit munding, dua diménsi, nu dilalajoanana kalangkangna dina layar. Cenah nya éta pisan sababna anu matak disebut wayang téh, nyaéta bayang-bayang atawa kalangkang. Wayang golék mah lain kalangkangna anu dilalajoan téh, tapi bungkeuleukanana. Wayang golék aya dua rupa, wayang golék Purwa jeung wayang golék Cepak atawa wayang golék Ménak. Wayang golék Purwa ngalalakonkeun carita nu dumasar kana Ramayana jeung Mahabharata nu asalna ti India. Wayang golék Cepak (disebut kitu sabab sirahna cepak atawa papak) ngalalakonkeun carita legénda jeung mitologi nu aya di urang atawa carita da’wah Islam anu asalna ti Persi nyaéta carita Ménak Amir Hamzah – nu matak sok disebut wayang golék Ménak. Amir Hamzah téh ménak kaom Kurésy, pamanna Rasulullah anu dina éta carita teu eureun-eureun naluk-nalukkeun bangsa kapir Majusi anu dipinangsaraya ku mitohana sangkan merangan ménak Amir, tapi kabéh gé kasoran sarta arasup Islam da Ménak Amir salian ti sakti mandraguna dibantuan ku emangna nu digjaya nyaéta Umar Maya.
Wayang kulit sumebarna di daerah Cirebon jeung Jakarta. Nu di daérah Cirebon (kaasup Indramayu, Kuningan jeung Majalengka), ngagunakeun basa Jawa Cirebon. Gamelanana Pélog, lalaguanana khas Cirebon atawa Kaléran. Ari nu di Jakarta ngagunakeun basa Batawi, tapi gamelanana Saléndro, lalaguanana Sunda, kawihna ogé basa Sunda. Ari wayang golék Purwa sumebarna pangpangna di Priangan tapi tuluy sumebar di sakuliah Jawa Barat, kaasup Jakarta. Gamelanana Saléndro, lagu jeung kawihna Sunda. Dina taun 1950-an mah aya dalang wayang golék anu kakoncara di Jakarta, jenenganana Dalang Entah. Ari wayang golék Cepak sumebarna di daérah Indramayu jeung Cirebon. Gamelanana jiga gamelan wayang kulit Cirebon, laras Pélog jeung lagu-lagu Kaléran.
Boh wayang golék boh wayang kulit, baheula mah dipintonkeunana téh di nu hajat. Barudak dialajar lalajo wayang jeung karawitanana téh ari diajak kondangan ku kolotna, atawa ari di lemburna aya nu nanggap wayang. Tina lalajo, barudak terang malah apal kana tokoh-tokohna jeung kana lalakon galurna, kitu deui kana lagu-lagu anu mirigna. Terang jeung apal kana pancakaki antar tokoh wayang. Kana jimat-jimatna, kana kalemahan-kalemahanana para tokohna. Jalma resep lalajo wayang ku sabab pedaran dalang nu dianggap “ngudal piwulang” nu bisa dijadikeun cecekelan dina jeroning hirup kumbuh. Aya mangsana pamor dalang nyirorot ku sabab piwulangna henteu bisa méré cecekelan pikeun nyanghareupan jaman anu barobah. Dalang ngan ukur jadi propagandis program pamaréntah anu henteu dibayar. Nepi ka aya mangsana dalang kaéléhkeun ku sindén, da jalma lalajo wayang lain ku lantaran rék ngabandungan lalakon anu dipedar ku dalang, tapi rék ngabandungan kawih nyi sindén. Dina mangsa harita sindén téh calikna ogé dina méja saluhureun dalang. Mun rék lalajo wayang anu ditanyakeun téh lain saha dalangna, tapi saha sindénna. Atuh da harita mah honor sindén cara Upit Sarimanah jeung Titim Patimah jauh mela-melu saluhureun biduan nasional cara Titiek Puspa. Titim jeung Upit geus milang juta, Titiek Puspa mah masih kénéh puluh réwu.
Tapi jaman emas dalang jeung sindén téh geus liwat. Ayeuna nu harajat tara nanggap wayang. Aya kénéh kétang sakapeung, tapi langka pisan. Di Cirebon jeung Indramayu, ari aya nu nanggap wayang kulit diserbu ku barudak ngora anu ménta sangkan jadi dangdutan. Dalang anu ngawula kana kahayang anu lalajo, kapaksa nyumponan éta paménta. Nu keukeuh hayang neruskeun kasenian warisan karuhunna, henteu aya nu nanggap.
Kaayaan wayang golék henteu (acan?) parna kitu. Munculna dalang Asép Sunarya dianggap bisa ngahudangkeun minat anu ngarora kana wayang golék. Asép némbongkeun diri yén bisa ngigelan kahayang jaman. Rupa-rupa tarékah (trik) dijalankeun antarana ku ngagunakeun hasil téknologi cara listrik jeung batré. Tapi tarékah kitu téh henteu bisa lana, sabab nu lalajo kaburu boseneun, padahal dalang tacan manggihan trik anu anyar. Sanajan kitu Asép masih matak resep ku sabab kritik-kritikna anu seukeut tapi humoristis. Tapi éta ogé moal bisa tuluy-tuluyan dipikaresep lamun dalang henteu imeut nuturkeun kahirupan masyarakat.
Lamun henteu, baris kabawa palid ku rupa-rupa tarékah anu beuki ngajauhkeun pintonanana tina wayang, da sakapeung mah geus lain golék deui anu maraénna téh tapi dalangna ku anjeun jeung bodor lianna cara anu sering kabandungan dina siaran telévisi.
Tangtu tarékah kitu téh dina raraga ngudag sangkan pintonan (télévisi) téa rating-na angger luhur, hartina aya nu ngalalajoan. Tapi terus-terusan ngigelan kahayang anu lalajo moal aya tungtungna, dina harti pintonanana baris beuki jauh baé tina tradisi wayang.
Nu matak karasana ironis, dina waktu kaayaan wayang di urang nyanghareupan krisis nu pohara sabab nu lalajona geus arembungeun lalajo wayang tradisional tur dalangna ogé henteu pageuh nyekel kana tradisi da hayang ngaladénan kahayang anu lalajo, UNESCO ngumumkeun pangakuanana yén wayang téh salah sahiji kasenian linuhung dunya anu kudu dijaga jeung dipusti-pusti. Dijaga jeung dipusti-pusti ku saha? Nu bogana (masyarakat nu boga tradisi wayang) geus henteu maliré, da nu dituturkeunana paneka jaman anu mawa imbas globalisasi. Dangdut anu ayeuna popularitasna ngéléhkeun kasenian-kasenian rahayat di sakuliah Indonesia, apan saenyana mah salah sahiji wujud globalisasi, da dangdut mah datangna ka urang ti India via kasenian orkés Malayu anu disokong ku modal kuat, nyaremkeun kasenian tradisi anu teu disokong ku sasaha, kaasup ku nu mibogana (da henteu bogaeun modal kuat atawa nu bogaeun modalna henteu bogaeun visi anu jembar tur séhat, henteu paduli kana kahirupan budaya karuhunna) jeung ku pamaréntah anu ti barang gubrag henteu nganggap penting kana kabudayaan jeung kasenian salian jualeun ka wisatawan asing.***(Ajip Rosidi)
LAIN RASIS
Lamun aya jalma anu masih keneh mikaresep kana budayana sorangan masih bisa disebut wajar. Lamun aya jalma anu agul ku budayana sorangan, terus boga anggapan budaya sorangan di luhur sakabeh budaya nu aya di dunia, eta bisa di sebut jalma nurustunjung.
Ngan, aya nu leuwih owah atawa gelo, nyaeta jalma anu teu mikaresep kana budayana sorangan. Jalma anu ngajebian kana kasundaannana. Eta mah geus kaasupkeun jalma kurang -ajar, malah " manusa" model kitu kudu diasupkeun ka " Lembaga Pemasyarakatan Khusus!"
Tah, baraya... Ari baraya asup kana golongan mana, rasis, wajar, atawa kurang -ajar?
Standar evaluasina mah gampang pisan, coba..apal keneh meureun baraya kana katimus, bakecrot, jeung sibanyo???
Atawa baraya leuwih apal kana hamburger, pizza, jeung just kidding???


c: text/html

text:
Walirang
Walirang mangrupa unsur kimia nu dina tabel periodik lambangna S (sulfur) jeung nomer atom 16; nonlogam multivalén nu jumlahna di alam kawilang loba, tanpa rasa, sarta tanpa bau. Dina bentuk alami, walirang ngarupakeun padetan kristalin warna konéng, minangka unsur murni atawa minangka mineral sulfida atawa sulfat. Walirang mangrupa unsur ésénsial pikeun kahirupan, sarta aya dina dua rupa asam amino ésénsial. Mangpaat komersilna di antarana pikeun pupuk, mesiu, korék api, inséktisida, jeung fungisida.
Ciri penting[édit | édit sumber]
Dina hawa rohangan, walirang téh padetan warna konéng-caang. Najan walirang téh kawentar ku bauna - kawas bau endog kacingcalang - asal sabenerna mah tina hidrogén sulfida (H2S); walirang unsur mah euweuh bauan. Mun diduruk, bakal ngahasilkeun sulfur dioksida, sahingga seuneuna bulao. Walirang teu leyur dina cai, tapi leyur dina karbon disulfida. Wilangan oksidasi walirang biasana −2, +2, +4 jeung +6. Walirang bisa ngabentuk sanyawaan nu stabil jeung unsur naon waé, iwal gas mulya.
Dina ujud padet, walirang téh tadina mah bentukna makuta siklik molekul S8. Tapi, di sagigireun S8, walirang boga sababaraha alotrop. Mun hiji atomna leungit, jadi S7 nu ngajadikeun kelir konéng walirang. Sabalikna, tatanggana nu leuwih hampang, oksigén, nu penting mah ngan aya dua bentuk: O2 jeung O3. Selenium, analog walirang nu leuwih beurat, bisa ogé ngabentuk cingcin, tapi leuwih mindeng kapanggih dina ujud ranté polimér.
Kristalografi walirang mah kompléks, sabab alotrop walirang kabentuk gumantung kana kaayaan anu husus. Struktur kristalna béda-béda, tapi nu ilahar mah S8 rombik jeung monoklinik.
Nu jadi ciri walirang, nyaéta viskositas walirang lééh nu teu cara cairan séjén: naék nuturkeun hawa alatan kabentukna ranté polimér. Tapi, mun geus nepi kana temperatur nu cukup mah, viskositasna téh nyirorot, sabab aya cukup énérgi nu bisa dipaké pikeun megatkeun ranté polimérna.
Walirang amorp atawa "plastik" bisa dihasilkeun ku cara niiskeun kalawan gancang waliran lééh. Kristalografi sinar X nunjukkeun yén bentuk amorp mibanda struktur héliks nu diwangun ku dalapan atom per kurilingna. Bentuk ieu métastabil dina hawa rohangan, tapi lila-lila bakal balik deui jadi bentuk kristalin. Prosés ieu lumangsung dina jangka sababaraha jam nepi ka sababaraha poé, tapi mun dikatalisan mah bisa leuwih gancang.
Mangpaat[édit | édit sumber]
Walirang loba mangpaatna dina aplikasi industri. Turunan utamana, asam sulfat (H2SO4), walirang kaasup unsur penting pikeun bahan baku utama di industri.
Walirang paling loba dipaké dina produksi asam sulpat, sabab asam sulpat ieu penting pisan pikeun rupa-rupa industri, sahingga konsumsi bahan kimia ieu bisa jadi ukuran kamekaran industri di hiji nagara.
Walirang ogé dipaké dina batré, detergén, vulkanisasi karét, fungisida, jeung pabrik pupuk pospat. Sulpit dipaké pikeun ngabodaskeun kertas jeung minangka pangawét anggur jeung bungbuahan nu digaringkeun. Kusabab watekna nu bisa kaduruk, walirang ogé dipaké dina korék api, mesiu, jeung 'pemadam kebakaran'. Natrium atawa amonium tiosulpat dipaké minangka panyampur pikeun nyitak poto. Magnésium sulpat, dipaké dina rupa-rupa kagiatan, di antarana minangka tambahan asupan magnésium pikeun pepelakan.
Ahir 1700-an, tukang mébel migunakeun walirang lééh pikeun ngahasilkeun inlay hiasan dina karyana. Tapi, kusabab nalika walirang dilééhkeun téh ngahasilkeun sulfur dioksida, kamonésan ieu ditaringgalkeun.
Peran biologis[édit | édit sumber]
Asam amino sistéin jeung métionin ngandung walirang, nya kitu ogé polipéptida, protéin, jeung énzim nu ngandung asam amino ieu. Hal ieu nunjukkeun yén walirang téh mangrupa komponén penting pikeun sakabéh sél hirup. Beungkeut disulfida antarpolipéptida penting pisan pikeun ngabentuk struktur protéin.
Baca ogé[édit | édit sumber]
- Daur walirang
- Beungkeut disulfida
- Sulfonium S+, S+R3
Rujukan[édit | édit sumber]
- Sulfur, Wikipédia édisi basa Inggris (11 April 2006)
- Los Alamos National Laboratory – Sulfur
- R. Steudel (éd.). 2003. Elemental Sulfur and Sulfur-Rich Compounds. Topics in Current Chemistry (230 & 231). Springer, Berlin.

robotstxt: allowed

filter: keep


text:
Bingbingan sarta Konseling
Bingbingan sarta Konseling mangrupa prosés bantuan psikologis sarta kamanusaan sacara ilmiah sarta profésional anu dibikeun ku pangaping ka anu dibingbing (peserta didik) ambéh manéhna bisa ngembang sacara optimal, nyaéta sanggup nyurtian diri sarta ngaaktualisasi diri, luyu tahap kamekaran sipat-sipat poténsi anu dipiboga sarta kasang tukang kahirupan sarta lingkunganana ku kituna kahontal kabagjaan dina kahirupanana.[1]
Ciri-Ciri Utama Konséling[édit | édit sumber]
- Ayana bantuan ti saurang ahli[2]
- Prosés méré bantuan dipigawé jeung wawancara konséling[2]
- Bantuan dibikeun ka individu anu ngalaman masalah ambéh nampa konsép diri sarta kapercayaan diri dina nungkulan masalah guna ngabenerkeun tingkah lakuna di mangsa anu baris datang.[2]
Prinsip-prinsip Bimbingan sarta Konseling[édit | édit sumber]
Prinsip-prinsip bingbingan sarta konséling ngadumasaran unggut sarta léngkah palaksanaanana pangladén bingbingan konseling, anu ngawengku prinsip-prinsip saperti kieu:
- Prinsip-Prinsip Berkenan jeung Sasaran Layanan[1]
- Bimbingan sarta konséling ngaladénan kabéh individu tampa nempo génder, séléw, agama, sarta status sosial ékonomi.[1]
- Bingbingan sarta konséling berurusan kalayan pribadi sarta tingkah laku individu anu unik sarta dinamis.[1]
- Bingbingan sarta konséling nengetan sapinuhna tahap sarta sagala rupa aspék kamekaran individu.[1]
- Bingbingan sarta konseling méré perhatian utama ka béda individu anu jadi orientasi utama pangladénna.
- Prinsip-prinsip Ngeunaan Permaslahan Indivdu
Bingbingan sarta konséling berurusan kalayan hal-hal anu ngait pangaruh kaayaan méntal sarta fisik individu ka panyaluyuan dirina di imah, di sakola sarta kalayan pakait jeung kontak sosial sarta pakasaban, sarta sabalikna pangaruh lingkungan ka kaayaan méntal sarta fisik individu.[2] Rupa-rupa sosial, ékonomi, sarta kabudayaan mangrupa faktor balukarna masalah dina individu anu kakabéhanana éta jadi perhatian utama pangladén bingbingan sarta konséling.[2]


text:
Kacang héjo
Kacang héjo salah sahiji rupa polong-polongan anu alus tumuwuh di daerah anu miboga iklim tropis.[1] Kacang héjo téh asalna ti India sarta dipelak di sakumna benua Asia.[2] Urang China purba ngamangpaatkeun kacang héjo pikeun bahan kadaharan jeung ubar pikeun nurunkeun panas sarta ngaluarkeun racun dina awak.[2] Kaonjoyan kacang héjo upama dibandingkeun jeung bahan kadaharan nu séjén nyaéta sanajan dikulubna lila (nepi ka ancur) khasiat kacang héjo henteu ngurangan, sarta henteu kapangaruhan ku panas.[1] Béda jeung bahan kadaharan anu séjén kawas sayur, bungbuahan, sarta ramuan tradisional séjénna anu saumpama di kulub lila teuing baris nurunkeun khasiat ubarna.[1]
Kandungan anu aya dina kacang héjo nyaéta protéin (nguatkeun daya tahan awak), kalsium jeung fosfor (nguatkeun tulang), vitamin B1 (mantuan prosés tumuwuh sarta ngahasilkeun énergi), vitamin B2 (mantuan nyerepna protéin dina awak), vitamin E (mantuan ngaronjatkeun kasuburan), zat beusi (mantuan pembentukan sél getih beureum), magnesium (ngajaga fungsi otot jeung syaraf) jeung lemak.[1] Kacang héjo ogé ngandung antioksidan anu mere mangpaat pikeun awak nyaéta nyegah penuaan dini sarta nyegah sumebarna sél kanker, ngajaga keasaman lambung, sarta mantuan ngalancarkeun pencernaan.[1]
Referensi[édit | édit sumber]
- ↑ a b c d e Kacang Hijau (id) (Diakses ping 17 November 2011)
- ↑ a b Kacang Hijau (id) (Diakses ping 17 November 2011)


text:
Rabu, 28 November 2012
Mengenal Macam-macam PupuhDiposkan oleh santi siti hardianti di 05.40
- Guguritan/pupuh
Kecap gurit asal tina basa Sangsekerta grath anu hartina nyusun karangan, dina basa Sunda aya istilah ngagurit atawa ngadangding, ari hartina sarua bae nyaeta nuduhkeun pagawean ngareka atawa nyusun karangan winangun dangsing. Nurutkeun wincikanana dangsing atawa pupuh teh aya tujuh welas, nu masing-masing ngabogaan watek nu beda beda. Istilahna:
- Pada
- Padalisan
- Guru Wilangan ( jumlah engang dina unggal padalisan )
- Guru Lagu (dangdingdungna sora vokal dina engang panungtung)
Macam-macam Pupuh
1. Asmarandana
Watekna silih asih silih pikanyaah atawa mepelingan.
Unggal Pada diwangun ku tujuh padalisan.
Contona:
Eling eling masing eling ( 8 engang - vokal 'i' )
E/ling/e/ling/ma/sing/e/ling (= guru wilangan 8)
'eling' panungtung vokalna i (= guru lagu i)
rumingkang di bumi alam ( 8 - a )
darma wawayangan bae ( 8 - e )
raga taya pangawasa ( 8 - a )
lamun kasasar lampah ( 7 - a )
nafsu nu matak kaduhung ( 8 - u )
badan anu katempuhan ( 8 - a )
2. Balakbak
Watekna pikaseurieun.
Unggal pada diwangun ku 3 padalisan.
3. Dangdanggula
Watekna bungah atawa agung.
Unggal pada diwangun ku sapuluh padalisan.
4. Jurudemung
Watekna kaduhung atawa hanjakal.
Unggal pada diwangun ku lima padalisan
5. Durma
Watekna heuras atawa siap rek tarung.
Unggal pada diwangun ku tujuh padalisan.
6. Gambuh
Watekna bingung, samar polah atawa tambuh laku.
Unggal Pada diwangun ku lima padalisan.
7. Gurisa
Watekna pangangguran, lulucon atawa tamba kesel.
Unggal Pada di wangun ku dalapan padalisan.
8. Kinanti
Watekna miharep atawa prihatin.
Unggal Pada diwangun ku genep padalisan.
9. Ladrang
Watekna banyol atawa pikaseurieun.
Unggal Pada diwnagun ku opat padalisan.
10. Lambang
Watekna banyol atawa pikaseurieun.
Unggal Pada diwangun iu opat padalisan.
11. Magatru
Watekna lulucon deukeut deukeut kana prihatin.
Unggal Pada diwangun ku lima padalisan.
12. Maskumambang
Watekna prihatin, sasambat atawa nalangsa.
Unggal Pada diwangun kiu opat padalisan.
13. Mijil
Watekna sedih, susah atawa cilaka.
Unggal Pada diwangun ku genep padalisan
14. Pangkur
Watekna nafsu, lumampah atawa sadia rek perang.
Unggal Pada diwangun ku tujuh padalisan.
15. Pucung
Watekna piwuruk, wawaran, atawa mepelingan.
Unggal Pada diwangun ku opat padalisan.
16. Sinom
Watekna gumbira.
Unggal Pada diwangun ku salapan padalisan.
17. Wirangrong
Watekna era atawa wirang.
Unggal Pada diwangun ku genep padalisan.
Label: 17 macam Pupuh Sunda


text:
194. Hadé gogog hadé tagog. (Hadé basa hade tata).
195. Hadé ku omong goréng ku omong. (Sagala rupa perkara biasana dianggap
alus jeung goréng ku batur, gumantung kana caritaan urang).
196. Hampang birit. (Daékan).
197. Hampang leungeun. (Babari neunggeul).
198. Handap asor. (Daék ngahormat ka batur).
199. Handap lanyap. (Hornat tapi matak nyéntug kana haté).
200. Hapa hui. (Taya panarimana, teu aya pamales budi ka nu geus nyieun
kahadéan).
201. Harelung jangkung. (Kacida jangkungna).
202. Haréwos bojong. (Omongan nu diharéwoskeun tapi kadéngé ku nu deukeut
ka nu diharéwoskeun).
203. Harigu manukeun. (Nonjol ka hareup hariguna).
204. Haripeut ku teuteureuyeun. (Totoroso pisan kana urusan pirejekieun).
205. Harus omong batan goong. (Béja nu ngandung pituah gancang pisan
nyebarna bari sok ditarambahan nepi ka asalna sajeungkal jadi sadeupa).
206. Haseum budi. (Leuwih loba cemberut jeung baeud tibatan seuri atawa
marahmay).
207. Haseum kawas cuka bibit. (Kurawed haseum, teu méré budi pisan).
208. Hawara biwir. (Resep ngabéjakeun-béjakeun perkara anu tacan tangtu bakal
dilaksanakeun).
209. Hayang leuwih jadi léwéh. (Hayang untung malah rugi).
210. Hayang untung jadi buntung. (Tinimbang untung kalah rugi).
211. Héjo carulang. (Warna kulit awéwé anu alus rada ngoraan tina hideung
santen).
212. Héjo cokor badag sambel. (Dusun pisan).
213. Héjo tihang. (Teu cééhan, resep pipindahan, resep gunta-ganti pagawéan).
214. Henteu cai hérang-hérang acan. (Teu disuguhan naon-naon).
215. Henteu jingjing henteu bawa. (Henteu mawa naon-naon keur oléh-oléh ka
nu dijugjug).
216. Herang caina beunang laukna. (Nu dipikahayang bisa laksana tur teu
nganyenyeri batur).
217. Heueuh-heueuh bueuk. (Nyatujuan ari di.luar mah, ngan bae henteu terus
jeung hatena).
218. Heuras genggerong. (Teu bisa ngangeunahkeun haté batur ku omongan).
219. Heureut pakeun. (Teu réa kaboga, saeutik pangasilan).
220. Heurin ku létah. (Hayang jeung perlu ngabéjakeun hiji perkara ngan sieun
pok kulantaran loba karisi karémpan).
221. Hideung ngabangbara. (Hideung meles sarta hérang).
222. Hideung ogé buah manggu, matak tigurawil bajing. (Nyolong badé, salah
duga).
223. Hirup di nuhun, paéh dirampés. (Tanda geus pasrah).
224. Hirup katunggul ku pati. (Hirup ditungtungan ku maot).
225. Hirup ku ibun gedé ku poé. (Sasat euweuh nu ngurus, hirup kalantar).
226. Hirup ku panyukup gede ku pamere. (Hirup samahi-mahi ku pamere batur
bae, sabab teu purun hojah sorangan dina enggoning nyiar kipayah).
227. Hirup sapait samamanis. (Rukun, sabagja sacilaka).
228. Hirup teu neut, paéh teu hos. (Terus-terusan gering ripuh, tapi teu maot).
229. Huap hiji diduakeun. (Ngirit-ngirit kaperluan sapopoé, supaya bisa
nyumponan kaperluan anak atawa saha baé anu perlu dibélaan).
230. Hujan cipanon. (Loba ceurik).
231. Huleng jentul. (Némbongkeun paroman anu ngandung kasusah, mindeng
ngajentul).
232. Hurip gusti waras abdi. (Salamet raja katut rahayatna).
233. Hutang salaput hulu. (Loba pisan hutangna nepi ka samar bisa kabayar).
234. Hutang uyah bayar uyah. (Amal perbuatan sok aya wawalesna).


text:
hadirin yang berbahagia, marilah kita mulai me-list kebodohan2 yang kita lakukan di masa lalu (itung2 nostalgia siaopa tau ada kesamaan)
1. Meuli kumang. biar kumangnya keluar kudu di HAH an heula. yang tidak saya mengerti si emang yang jualan suka naro batang tebu di tempat kumang. lha emang dia makannya tebu yah?
2.Ngotoran gigir2 meja make kapur tulis. jadi lamun aja nu nyarande dina meja, bujurna pasti kotor ku kapur
3. NYabut gambar tempel semacam Cobra, commando, no problem dan konco2nyah. mun meunang nu badag teh langsung aya gaya
4. Jam digital 1 baris anu bisa jadi jadi robot atawa kapal. nu boga jam eta udah bisa dipastikan kolotnya TAJIIR
5. Nembak tumpukan batu batere. lamun rubuh kabeh bakal meunang hadiah. tapi lamun anu lagragna 1 ngan dibere ager
6.NGahili-hilikeun baju seragam pas olah raga. jadi pas baralik deui ka kelas teh bararingung da bajuna diharilikeun
7. [warning! parah] ngaganggu nu keur sholat. ada beberapa metode, diantaranya adalah : mukaan kancing baju seragam anu keur sholat, ngagulungkeun calana (bagi yang memakai celana panjang), nahan nu keur sujud ku tuur (jadi ugal-ugil teu bisa cengkat) atawa narik suku nu keur sujud 2nana (jadi ngadapang).
8. Jaman ujian senam kudu tiger sprong. palebah kabagian anu jadi rintanganana nu badag, e buseet ngait dehh.
9. JAman noong awewe lamun geus hujan pas upacara via cai anu nguyumbang. atawa make serutan anu aya kacaan.
10. jaman baju indis. boh awewe boh lalaki marake bajuna ngepas (indis-ngepas)
11. JAman kejayaan sapatu warrior. everyday is warrior day. Komo pas jaman aya gerakan disiplin nasional (GDN) mah, nu teu make warrior pasti beunang razia.
kedigjayaan inilah yang menyebabkan munculnya film heroik berjudul XEna, The Walior Princess
12. JAman sapatu berlampu, L.A Light
13. JAman calana berstriping2 , ALIEN WORKSHOP


text:
Aplikasi
Applikasi software (atawa disingket app) nyaéta program komputer atawa kumpulan program nu dirancang pikeun nyadiakeun kagunaan keur end userna. Conto hususna nyaéta aplikasi program word processor (saperti MS Word), spreadsheet (saperti MS Excel), accounting, jeung media player.
Sababaraha aplikasi nu dibeundeul jadi hiji kadang-kadang disebut application suite. Microsoft Office, nu ngabeundeul word processor, spreadsheet katut sababaraha aplikasi liana, mangrupakeun salasahiji contona.
Istilah aplikasi bisa dipake keur ngabedakeun tipe program ieu tina kelompok pakakas lemes utama liana nu disebut pakakas lemes sistim nu mangrupakeun pakakas lemes nu pakait jeung ngokolakeun tur migunakeun aspek-aspek sistim komputerna sorangan kawas sistim operasi, device driver, jeung compiler.
Tempo ogé:[édit | édit sumber]
- Pakakas lemes aplikasi
- Aplikasi loka (web application)
- Aplikasi basis data
Aplikasi ogé bisa ngandung harti ngasupkeun lamaran gawé.


text:
Secondhand Serenade
Secondhand Serenade nya éta salasahiji band rock akustik nu dipingpin ku vokalis jeung gitaris John Vesely.[1] Vesely geus ngarilis tilu album studio nepi ka ayeuna tug dingaranan Secondhand Serenade: Awake dina taun 2007, A Twist on My Story taun 2008 jeung Hear Me Now taun 2010.[1] Album munggaranana ngagunakeun rékaman multitrack keur nyieun téhnologi sora, sedengkeun album nu kaduana nyokot jalan nu béda, kalawan ngagunakeun hiji band nu hadé tur synthesizer sangkan bisa ngawangun sora nu sampurna.[1]
Sajarah munggaran[édit | édit sumber]
John Vesely nyieun Secondhand Serenade di dayeuh tempat manéhna dumuk, Menlo Park di California, Amerika Serikat dina taun 2004.[2] Dina kamekaranana, rekaman munggaran serenade ngan saukur diwangun ku gitar akustik jeung solo vocal. [2]
Vesely digedekeun di San Fransisco Bay Area di kulawarga nu resep kana musik.[2] Manéhna anak ti hiji musisi jazz professional.[2] Alatan kitu, manéhna geus teu ngarasa ahéng ka nu ngaranna musik. [2] Ampir 8 taun maén bass di band-band lokal tur mintonkeun sajumlahing gaya kayaning gaya ska jeung hardcore pikeun rock jeung pop.[2] Sanggeus mangtaun-taun maén bass, Vesely milih maén gitar akustik milu ka Ondrasik’s Five for Fighting. [2]
Vesely mimiti nulis lagu sorangan nalika panggih jeung garwana Candice Vesely.[2] Ngaran Secondhand Serenade sorangan mangrupa salasahiji otobiografi. Numutkeun John Vesley, mimitina mah sabagéan gedé lagunatéh dinyanyikeun ku garwana minangka serenades.
Awake, album solo munggaranana medal dina taun 2005.[2] Taun 2006 Secondhand Serenade jadi artis kahiji independen di My Space.[2] Lagu-laguna dimaénkeun mangjuta-juta kali ngaliwatan situs.[2] Tuluy Secondhand Serenade nandatangan kontrak jeung Glassnote Records, label anyar nu didistribusikeun ku Warner Brothers. [2]
[2] Vesely pipisahan jeung garwana dina taun 2008.[2] Tina pipisahan éta méré idé ka manéhna nepi ka ngaluarkeun album A Twist in My Story.[2]


text:
Sindangan
Dina élmu komputer, sindangan (Ing. cache, dibaca "kés") hartina kumpulan data salinan ti nu aslina nu disimpen di tempat séjén. Hal ieu ditujukeun pikeun ngirit, mun data aslina "mahal", dina harti hésé dicokotna. Mun datana geus disindangkeun (cached), engkéna aksés data téh bakal leuwih gampang.
Daptar eusi
Operasi[édit | édit sumber]
Sindangan mangrupa hiji blok mémori keur nyimpen data samentara waktu ngarah gmpang dipigunakeun deui. CPU jeung hard disk sacara rutin migunakeun sindangan, nya kitu deui browser wéb.
Aplikasi[édit | édit sumber]
Sindangan CPU[édit | édit sumber]
Mémori nu leutik dina atawa deukeuteun chip CPU bisa leuwih gampang dijieun tinimbang mémori nu leuwih gedé. Kalolobaan CPU ti taun 1980-an geus maké hiji atawa leuwih sindangan, sarta CPU multiguna modéren dina jero komputer pribadi bisa mibanda satengah losin sindangan, numana masing-masingna dihusukeun keur bagian nu béda-béda dina masalah ngéksekusi program.


text:
1Sanggeus hanjat ti Ciyordan, Isa pinuh ku Ruh Allah. Ku Ruh Allah terus dicandak ka gurun keusik. 2Di dinya, anjeunna kenging opat puluh poe; lian digoda ku Iblis, Anjeunna oge teu tuang teu leueut. Sanggeusna, Anjeunna ngaraos lapar. 3Ku Iblis digoda, “Lamun Anjeun Putra Allah, cik eta batu jadikeun roti.” 4Ku Isa diwaler, “Cek Kitab: ‘Hirup manusa teu cukup ku roti wungkul.’ ” 5Ti dinya Isa dibawa ka tempat anu luhur sarta dina sakedet netra ku Iblis ditembongan sakabeh karajaan-karajaan alam dunya. 6Cek Iblis, “Eta kakawasaan jeung kaagungan-kaagungan, kabeh, kaula nu boga. Kaula bisa mikeun eta sakabeh ka saha bae sakahayang kaula. 7Kop keur Anjeun kabeh, asal nyembah heula ka kaula.” 8Waler Isa, “Cek Kitab: ‘Maneh kudu nyembah ka Allah, Pangeran maneh sarta ngan ka Anjeunna bae maneh kudu ngabakti.’ ” 9Ti dinya, Isa dibawa ka Yerusalem, ka puncak Bait Allah bagian pangluhurna. Cek Iblis, “Lamun enya mah Putra Allah, coba ngaragragkeun maneh ti dieu. 10Sabab cek Kitab: Anjeunna bakal nimbalan malaikat-malaikat-Na sina nangtayungan Anjeun. 11Jeung Anjeun ku malaikat-malaikat bakal dipayang, supaya ulah kungsi tigasruk kana batu.” 12Waler Isa, “Aya timbalan anu kieu: ‘Maneh ulah ngadoja ka Allah, Pangeran maneh.’ ” 13Sanggeus ngadojana teu mental, Iblis undur ti Isa bari ngadago kasempetan deui. 14Ku panuyun Ruh Allah, Isa mulih ka Galilea. Beja ngeunaan hal Anjeunna, sumebar ka sakuliahna. 15Anjeunna ngawitan ngawulang di tempat-tempat ibadah, matak resep urang dinya. 16Ti dinya sumping ka Nasaret, tempat Anjeunna keur murangkalih keneh. Dina poe Sabat angkat ka tempat ibadah, saperti biasana, ngadeg di payun rek ngaos Kitab. 17Anjeunna diasongan kitab Nabi Yesaya. Kitab dibuka, ayatna kieu ungelna: 18“Ruh Pangeran nangtayungan Kami. Kami ku Anjeunna dijenengkeun, pikeun ngumumkeun yen: Kaom sangsara bakal barungah. 19Kami diutus pikeun ngumumkeun yen: Tawanan-tawanan bakal merdika, nu lalolong bakal awas, anu dikaniaya bakal dibebaskeun. Jeung ngumumkeun, yen ayeuna teh jaman anu kamanah ku Pangeran.” 20Kitab ditutupkeun, dipasihkeun ka pejabat; Anjeunna gek linggih, dipalencrong ku sajamaah. 21Galindeng ngawulang, saur-Na, “Ayat nu bieu kakuping, poe ieu geus bukti.” 22Pilahir Anjeunna dihaminan ku jamaah, anu katarik ku kecap-kecap sakitu alusna. Jamaah ting kecewis, “Lain anak Yusup tea eta teh?” 23Isa sasauran deui, “Kawasna aranjeun rek ngucapkeun ka Kaula paribasa anu kieu: Ki Tabib, ubaran awak sorangan! Cik kajadian di Kapernaum teh, anu aya bejana ka dieu; ayeuna, buktikeun di dieu, di lembur sorangan!” 24Saur-Na deui, “Tetela, di lemburna mah, nabi-nabi teh teu aya nu dihargaan. 25Kaula rek ngasongkeun buktina: Jaman Nabi Elias, waktu langit nutup tilu taun satengah sarta paceklik di sakuliahna; harita, di Israil teh loba pisan randa. 26Tapi Nabi Elias henteu ditimbalan ka maranehna, anggur dipiwarang ka hiji randa urang Sarpat bawahan Sidon. 27Kitu oge jaman Nabi Elisa, waktu di Israil loba nu katerap ku lepra, teu aya saurang-urang acan anu dicageurkeun, iwal ti Naaman urang nagara Siria.” 28Diesek-esekkeun kitu, jamaah teh kacida arambekeunana, tuluy carengkat. 29Isa dijongklokkeun ka luar, tuluy dibawa ka pasir anu nampeu, rek diragragkeun tina gawir. 30Tapi Anjeunna, iasa lolos di tengah jalan. 31Ti dinya, Isa angkat ka Kapernaum, hiji kota di Galilea. Dina poe Sabat, Anjeunna ngawulang di tempat ibadah. 32Piwulang-Na narik perhatian, pinuh ku pangaruh. 33Di antara kaom dangu, aya nu karanjingan roh jahat; manehna ngomong tarik: 34“Isa, urang Nasaret! Rek naon ka urang? Rek ngabinasa? Urang nyaho, Anjeun teh Utusan suci ti Allah!” 35Harita keneh Isa nyeuseul, “Repeh! Ingkah maneh ti eta jelema!” Tuluy eta jelema teh ku setanna dibeubeutkeun, hadena teu kua-kieu. Setanna terus ingkah. 36Anu nyaraksian kabeh barengong, tuluy tingkecewis, “Ajaib kasaurana-Na! Parentah-Na teurak, kawasaan. Ruh jahat diparentahkeun ingkah, ingkah!” 37Tuluy bejana, sumebar ka sakuliah daerah. 38Sanggeus ngawulang, Isa angkat ka imah Simon. Harita, ibu mertua Simon teh keur gering, muriang; tuluy diunjukkeun ka Isa. 39Isa ngadeg di sisi nu gering, panyakit teh ditimbalan ingkah. Harita keneh, muriangna cageur; tuluy bae anjeunna teh ngalalayanan tamu-tamu. 40Sanggeus surup panonpoe, jul-jol anu marawa nu garering ku rupa-rupa kasakit. Masing-masing ku Anjeunna ditumpangan panangan, tuluy calageur. 41Anu kasurupan roh jahat ge loba; roh-roh jahatna tuluy aringkah bari tinggarero, “Anjeun, Putra Allah!” Ku Isa diseuseulan, jeung teu meunang ngaromong deui. Sabab maranehna mah wawuheun, yen Anjeunna teh Al Masih. 42Isukna Anjeunna angkat ngelemet ka nu simpe; atuh jalma rea teh pada milarian. Sanggeus kapendak, ku maranehna dikeukeuhan supaya ulah ngantunkeun. 43Tapi saur-Na, “Kota lianna, ku Kami kudu diteang sarta kudu diwawaran Injil Karajaan Allah oge. Sabab Kami, diutus teh pikeun ngalampahkeun tugas eta.” 44Lajeng Anjeunna nyumpingan tempat-tempat ibadah di Yudea, nya pikeun ngawulang tea.
Copyright
Learn More


text:
Élmu bahan
Élmu bahan ngawengku bagian-bagian ti kimia, fisika, géologi, ogé biologi nu patali jeung sipat-sipat fisik, kimiawi, atawa biologis rupa-rupa bahan/matéri. Élmu ieu biasana dianggap salaku élmu terapan, sabab sipat-sipat nu diulik biasana dipatalikeun jeung tujuan industrial.
Élmu bahan ngawengku sakabéh opat kelas bahan nu masing-masing boga widang ulikanana séwang-séwangan: (1) logam jeung métalurgi, (2) keramika, semikonduktor, jeung bahan éléktronik lianna, (3) polimér, (4) komposit jeung biomaterial nu bisa asup kana kelas bahan 1 n.k. 4 tadi. Métalurgi jeung keramika mibanda sajarah nu panjang salaku disiplin rékayasa/téhnik, tapi kusabab élmu nu jadi tatapakan disiplin ieu larap ka sakabéh kelas bahan, mangka élmu bahan dianggap salaku disiplin anu misah.
Élmu bahan aya patalina jeung rékayasa bahan, nu condong museur kana téhnik ngolah (casting, rolling, welding, cangkok ion, kamekaran kristal, thin-film deposition, sintering, glassblowing, jsb.), téhnik analitis (mikroskop éléktron, difraksi sinar-X, kalorimétri, mikroskopi inti (HEFIB) jsb.), rancang bahan, sarta untung/rugina dina produksi industrial.
Sub-widang élmu bahan[édit | édit sumber]
- Nanotéhnologi --- ngulik jeung nyipta bahan hasil rékayasa molekular (nanomaterial) nu strukturna dina ukuran nanométer.
- Kristalografi --- ngulik fisika kristal, kaasup
- defects in crystals, such as grain boundaries and dislocations, and their effects on physical properties;
- téhnik difraksi, pikeun idéntifikasi fase.
- Métalurgi --- ngulik logam
- Keramik
- Biomaterial
- Kimia bahan padet --- ngulik kimia nu lumangsung dina bahan padet
- Fisika bahan padet --- biasana dianggap ulikan pangaruh kuantum na bahan padet, kayaning semikonduksi atawa superkonduksi.
- Mékanika continuum --- ngulik padetan jeung cairan, kalawan asumsi yén éta bahan kaasup bahan kontinyu.
Jejer nu patali dina fisika[édit | édit sumber]
- Térmodinamik, pikeun stabilitas, transformasi, jeung diagram fase.
- Kinetik, dilarapkeun kana laju transformasi jeung difusi.


text:
Resensi Novel Sunda "CARITA NYI HALIMAH" [R. Adrian M. Yusuf]
Wasta : R. Adrian M. Yusuf
Kelas : XI IPA 1
Pengarang : Samsoedi
Pamedal : Kiblat Buku Utama
Jumlah Kaca : 100 kaca
Ukuran : 14,5 x 21 cm
Taun Terbitan : 2005
Harga : Rp. 19.000,-
Resensi Novel
Carita Nyi Halimah ngalalakonkeun budak awéwé anu nalangsa nu asalna boga indung jeung bapa beunghar nu jug ujug jadi jelema susah. Basa bapana diasupkeun ka pangbérokan alatan pitenah deungeun, indungna kagegeringan nepi ka hanteuna pisan. Saterusna Nyi Halimah cicing di ninina bari digawé di imah Nyonya Linn. Basa kapanggih metik kekembangan di kebon sisieun gedong dununganana, manéhna disiksa ku Nyonya Linn nepi ka asa bubuk huluna, getih tina sirahna nyarakclakan kana bajuna. Basa keur nyekar di kuburan indungna, manéhna panggih jeung tuan nu keur bebedil, tuluy diajak digawé di imahna. Ti harita manéhna teu eureun-eureun meunang cocoba anu kacida beuratna, nepi ka ngalaman diasupkeun ka pangbérokan.
Kaunggulan novel “Carita Nyi Halimah" nyaeta, dina caritana ngandung atikan moral nu seueur.
Kumargi kakurangan novel ieu nyaeta nganggo undak usuk basa anu rada sesah dicerna ku jalmi nu awam kana basa sunda.


text:
“mengapa rasa percaya diri (self confidence) begitu penting dalam-kehidupan individu, lalu apakah kurangnya rasa percaya diri diperbaiki sehingga tidak menghambat perkembangan individu dalam menjalankan tugas sehari-hari maupun dalam hubungan interpersonal. Jika memang rasa kurang pencaya diri dapat diperbaiki, maka langkah-langkah apa yang harus dilakukan.”
Sabtu, 09 Oktober 2010
Pupujian
Bisa dipastikeun yén ayana pupujian di masarakat Sunda téh sabada urang Sunda ngagem agama Islam. Hal ieu luyu jeung eusi pupujian nu salawasna ngeunaan kaagamaan.
Pupujian téh nya éta puisi buhun anu eusina nyoko kana ajaran agama Islam. Pupujian téh asalna tina sa’ir, nya éta puisi tina sastra Arab. Nu matak umumna pupujian wangunna téh méh taya bédana jeung sa’ir. Diwangun ku opat padalisan dina sapadana, sarta unggal padalisan diwangun ku dalapan engang. Tapi aya ogé anu diwangun ku dua padalisan dina sapadana; genep padalisan dina sapadana; jeung sajabana. Purwakanti nu aya dina pupujian, umumna purwakanti laraswekas.
Kartini spk. (1986:10) nyebutkeun yén pupujian téh gelarna di wewengkon pasantrén. Nyebarna pupujian ngaliwatan para santri, ti dinya ka masarakat, sarta ka sakola-sakola kaagamaan. Dina mangsa mimiti aya agama Islam, para kiayi satekah polah nepikeun pangajaran agama, salah sahijina dina wangun pupujian (Rusyana, 1971:12).
Cara macana, pupujian téh sok dikawihkeun atawa dinadomkeun. Umumna dibaracana téh di masjid saméméh solat, di madrasah, pasantrén, jeung dina acara-acara anu aya patalina jeung ka Islaman.
Fungsi Pupujian
Minangka seni, pupujian ngabogaan fungsi ekspresi pribadi jeung fungsi sosial. Dumasar hasil panalungtikan, fungsi social pupujian leuwih nonjol dibandingkeun jeung fungsi ekspresi pribadi (Rusyana, 1971:7). Pupujian digunakeun pikeun mangaruhan pikiran, parasaan, jeung kalakuan manusa, di sagigireun pikeun nepikeun ajaran agama. Pupujian mangrupa salah sahiji media atikan, nu eusina ngandung rupa-rupa naséhat jeung pangajaran agama, ku cara diapalkeun.
Papasingan Pupujian
Disawang tina eusi, pupujian téh bisa digolongkeun kana sababaraha golongan, diantarana:
a. Muji ka Gusti Alloh
Contona:
Ya Alloh nu sipat rohman
Ni’matna ngawalatraan
Sadayana kabagian
Ka nu kapir ka nu iman
b. Solawat ka Kangjeng Nabi
Contona:
Rohmat Alloh salam Alloh
Ka Toha utusan Alloh
Rohmat AAlloh salam Alloh
Ka Yasin kakasih Alloh
c. Do’a jeung Tobat ka Pangeran
Contona:
Mugi Gusti ngahampura
Kana dosa jisim abdi
Sareng dosa ibu rama
Dulur muslimat muslimin
d. Pepeling
Contona:
Anak Adam di dunya anjeung ngumbara
Hirup anjeun di dunya téh moal lila
e. Ajaran Agama
Contona:
Pardu wudu aya genep sadayana
Hiji niat kadua ngumbah rarayna
Tiu ngumbah leungeun dua jeung sikuna
Opat ngusap saalit tina sirahna
Lima ngumbah suku dua jeung muncangna
Genep tartib sing puguh runtuyanana
Sedengkeun M.A. Suparman (dina Rosman, 1988) ngabagi pupujian jadi opat, nya éta:
a. nu heubeul muji ka nu heubeul
b. nu heubeul muji ka nu anyar
c. nu anyar muji ka nu heubeul, jeung
d. nu anyar muji ka nu anyar


text:
Suluh
Suluh téh hartina bahan - biasana kai/awi - anu bisa dijadikeun bahan durukan. Sacara umum, kecap suluh nujul ka bahan anu bisa ngaleupaskeun énérgi nalika struktur kimiana robah.
Dina widang kimia jeung kaamanan seuneu, naon baé nu bisa kaduruk téh disebut suluh.
Daptar eusi
Ékstraksi énérgi tina suluh[édit | édit sumber]
Suluh nyimpen énérgi dina struktur kimiana. Mun struktur kimia suluhna robah, mangka bakal ngaleupaskeun énérgi kimia. Énérgi anu dikandung dina suluh téh bisa digambarkeun dina rupa-rupa bentuk, misalna ajén suluh (fuel value) nu dipaké pikeun ngukur énérgi poténsial suluh.
Sakabéh bentuk kahirupan nu dasarna karbon—ti mikroorganisme nepi ka sasatoan jeung manusa—gumantung ka sarta migunakeun suluh salaku sumber énérgina. Awakna boga mékanisme alami nu katelah métabolisme pikeun ngarobah énérgi tina dahareun. Malah, manusa mah motékar, ngembangkeun rupa-rupa téhnik pikeun ngarobah hiji bentuk énérgi ka bentuk nu séjén, ngahasilkeun énérgi nu bisa dipaké pikeun rupa-rupa tujuan nu lian ti énérgi pikeun kaperluan awakna. Larapan énérgi nu dileupaskeun tina suluh téh bisa dina rupa panas pikeun masak nepi ka suluh pikeun meclengkeun pakarang jeung listrik.
Cara ngarobah rupa-rupa suluh téh gumantung kana struktur molekul suluhna. Pikeun conto, cara paling éfisién pikeun ngaleupaskeun énérgi tina suluh fosil nyaéta ku cara diduruk dina oksigén. Dina prosés ieu, aya réaksi suluh jeung oksigén sahingga ngahasilkeun énérgi panas. Manusa ogé bisa ngékstrak énérgi tina atom ku jalan ngolah bahan fisil dina réaksi nuklir.
Rupa-rupa suluh[édit | édit sumber]
Sacara téoritis, suluh naon baé bisa dipaké salaku sumber énérgi. Tapi, najan kitu, dina prakna mah kudu dipilih nu sacara itung-itungan (ékonomis) murah sarta jumlahna loba.
Katuangan[édit | édit sumber]
Karbohidrat, lemak, jeung protéin, nu diturunkeun tina dahareun, mangrupa suluh pikeun sistim biologis. Pikeun conto, glukosa (karbohidrat basajan) digabung jeung oksigén ngahasilkeun cai, karbon dioksida, jeung énérgi. Dina awak kalolobaan sato, énérgi nu dileupaskeun téh dipaké ku otot.
Suluh fosil[édit | édit sumber]
Suluh padet[édit | édit sumber]
Suluh padet téh ngawengku batubara, kai, jeung peat. Sakabéh suluh tipe ieu bisa diduruk (ngahasilkeun seuneu jeung panas). Baheula, batubara dipaké pikeun ngajalankeun karéta api. Kai mah, nepi ka kiwari, ilaharna dipaké pikeun kaperluan rumah tangga jeung industri leutik.
Suluh cair jeung gas[édit | édit sumber]
Conto suluh nu teu padet nyaéta alkana, misalna dina minyak bumi jeung gas. Bentuk suluh ieu biasana dipaké dina mesin durukan jero (internal combustion engine) jeung generator listrik.
Suluh nuklir[édit | édit sumber]
Dina réaksi nuklir, suluh radioaktif bakal ngalaman fisi sahingga ngahasilkeun énérgi tanpa durukan. Di béntang (kaasup panonpoé urang), nu jdi suluhna téh hidrogén (gas), pikeun fusi nuklir.
Suluh tipe séjén[édit | édit sumber]
Hidrogén ogé bisa dijadikeun suluh pikeun mobil, ku cara diréaksikeun jeung oksigén dina sél suluh (fuel cell). Réaksi hidrogén jeung oksigén téh ngahasilkeun énérgi listrik jeung cai (H2O). Dina réaksi ieu, énérgi kimia tina bahan-bahanna dirobah jadi énérgi listrik dina réaksi rédoks.
Biosuluh (biofuel) bisa dijieun tina biomassa nu ngahasilkeun suluh alkohol jeung biodisel. Biomassa téh bahan tutuwuhan sarupaning tiwu, jagong, jsb.
Baca ogé[édit | édit sumber]
- Suluh alternatif
- Suluh padet
- Suluh cair
- Suluh gas
- Suluh alkohol
- Biomassa
- Biosuluh
- minyak suluh
- Suluh fosil
- Propelan
- Durukan
- Hidrokarbon
- Oksidasi
Sumber rujukan[édit | édit sumber]
- Fuel, Wikipédia édisi basa Inggris (4 Agustus 2006).


text:
Aérosol
Sacara téhnis, aérosol téh hartina suspénsi tipung padetan atawa titik-titik cairan dina gas (béda ti haseup nu mangrupa suspénsi partikel padet dina gas). Dina jihat awam, aérosol biasana nujul ka panyemprot atawa semprotan ti botol nu ngandung aérosol.
Istilah 'aérosol' diturunkeun tina kanyataan yén zat nu ngambang dina hawa téh suspénsi (campuran partikel padet atawa cair atawa campuran duanana dina fluida). Lian ti panyemprot, aérosol sacara alami dihasilkeun ku gunung api aktif.
Nu tumali[édit | édit sumber]
- Bioaérosol
- Partikulat, kaayaan zat faseu-campuran
- Polusi


text:
Seni
Daptar eusi
Wangenan Seni[édit | édit sumber]
Seni nyaéta cabang élmu anu miboga multy tafsir atawa rupa-rupa pamadegan ti sawatara ahli dina widang kasenian.[rujukan?] Hal éta ditunjukeun ku ayana wangenan seni dumasar sawatara ahli anu nénjo tina sudut pandangna sewang-sewangan.[rujukan?] Tapi tina ayana rupa-rupa wangenan seni jeung sudut pandang anu béda- béda téh, ngajadikeun seni leuwih éndah.[rujukan?] Sabab, ku ayana wangenan seni anu béda ieu nyirikeun yén para ahli leuwih ngamahaman kana hakékat seni.[rujukan?] Hal ieu bakal ngarojong lobana mangpaat tina seni atawa kasenian, nu ahirna seni téh lain ngan ukur jadi media panghibur wungkul. [1]
Dihandap ieu mangrupa pamadegan wangenan seni dumasar sawatara ahli :
- Schopernhauer
- Ki Hajar Dewantara
- Sakabéh aktivitas jeung tindakan manusa anu muncul tina hirup jeung perasaanana sarta miboga sipat kaéndahan nepi ka mampuh ngagerakeun perasaan jeung jiwana.[rujukan?]
- Alexander baum Garton
- Seni mangrupa hiji kaéndahan jeung miboga udagan positif anu mampuh ngajadikeun penikmat seni téh ngarasa bagja.[rujukan?]
Wangun Seni[édit | édit sumber]
Kasenian téh kabagi jadi opat cabang anu utama, nyaéta :
- Seni Musik
- Seni musik nyaéta seni anu ngamangpaatkeun media sora boh sora manusa atawa sota pakakas seni anu nimbulkeun “bunyi” atawa sora.[rujukan?]
- Seni Gerak
- Wangenan gerak didieu nyaéta gerakan anu miboga irama anu jelas jeung teratur sarta nimbulkeun kaéndahan anu komposisi.[rujukan?] Komponén penting dina seni gerak nyaéta irama, gerak, ekspresi jeung penghayatan.[rujukan?] Kaopat hal éta mangrupa hal penting sangkan gerakan bisa disebut éndah. Seni gerak diantarana téh nyaéta seni tari.[rujukan?]
- Seni Drama
- Seni Rupa
- Mangrupa salasahiji cabang seni anu ngawujud anu bisa ditempo sacara langsung.[rujukan?] Seni rupa sering disebut hiji réfleksi batin sarta pangalaman éstetis nu ditepikeun ngaliwatan media garis, warna volume, sarta komposisi gelap- terang. Contona baé seni mahat patung, seni lukis jeung seni ukir.[rujukan?]
Mangpaat Seni[édit | édit sumber]
Dina mangpaatna, seni kabagi jadi dua mangpaat nyaéta :
- Pikeun dirina sorangan
- Pikeun sosial atawa jalma lian


text:
Hukum gerak Newton
Hukum gerak Newton nyaéta tilu hukum fisika anu ngagambarkeun hubungan antara gaya anu nimpah hiji barang jeung gerak barang kasebut. Tilu hukum ieu munggaran dikumpulkeun ku Isaac Newton dina hasil gawéna Philosophiae Naturalis Principia Mathematica, anu munggaran dipedalkeun dina tnggal 5 Juli 1687.[1] Hukum-hukum ieu ngawangun dasar pikeun mékanika klasik sarta Newton sorangan ngagunakeunana pikeun nerangkeun réa hasil gawé patali jeung gerak obyék fisik.[2] Dina volume katilu tulisanana, Newton némbongkeun yén hukum-hukum gerak ieu, sabot digabungkeun jeung hukum gravitasi universal, bisa ngajelaskeun hukum Kepler ngeunaan gerak planét.
Hukum gerak Newton, babarengan jeung hukum gravitasi universal sarta téknik matematika kalkulus, ngajelaskeun sacara kuantitatif fénomena fisika anu jembar kawas: gerak barang nu muter, gerak barang dina cairan, proyéktil, gerak dina widang doyong; gerak péndulum, pasang-surut, sarta orbit bulan jeung planét. Hukum kalanggenang (konservasi) moméntum, anu dimekarkeun ku Newton dumasar kana hukum kadua sarta katiluna, mangrupakeun hukum konservasi anu munggaran kapanggih.
Hukum Newton diuji coba sarta dipastikeun dina éksperimen sarta observasi salila 200 taun.
Daptar eusi
Hukum gerak Newton nu kahiji: hukum inersia[édit | édit sumber]
Ceuk hukum gerak Newton nu kahiji, hiji barang nu cicing bakal tetep cicing sarta hiji barang nu gerak bakal tetep gerak dina laju nu tetep dina hiji garis lempeng lamun henteu aya gaya anu nimpah éta barang.
Dina notasi kalkulus, bisa dinyatakeun ku:
Sanajan hukum gerak Newton kahiji mangrupa kasus husus ti hukum gerak Newton kadua (tempo di handap), hukum kahiji ngécéskeun rangka rujukan di mana dua hukum gerak nu séjénna bisa dibuktikeun bener. Rangka rujukan ieu disebut rangka rujukan inersial atawa Galilean référénsi frame, sarta gerak kalawan laju nu konstan, nyaéta, tanpa percepetan (akselerasi).
Dina formal henteu resmi, Aristotle mikir yén barang baris cicing lamun maranéh ingkeun cicing, cicing sacara alami, sarta gerakan merlukeun hiji cukang lantaran. Normal lamun manéhna mikir kitu, alatan saban gerakan (kajaba objek celestial) anu diamati ku pengamat baris ngandeg alatan gesekan. Tapi teori Galileo nyatakeun yén "Barang bergeral sacara alami kalawan kecepatan tetep, lamun diingkeun sorangan."
Leumpang ti Aristotle "Kaayaan alami barang nyaéta cicing" ka hukum kahiji Newton nyaéta penemuan anu penting sarta dina fisika. Dina kahirupan sapopoé, gaya gesek biasana ngabalukarkeun barang usik jadi anca sarta ngabawa ka kaayaan cicing. Newton ngécéskeun modél matematika anu hiji jalma bisa nurunkeun gerakan barang ti sabab dasar: gaya.
Hukum gerak kadua ti Newton: hukum gaya résultan[édit | édit sumber]
Hukum gerak kadua ti Newton nganyatakeun yén:
Lex II: Mutationem motus proportionalem esse vi motrici impressae, et fieri secundum lineam rectam qua vis illa imprimitur. Tingkat parobahan moméntum hiji barang proporsional jeung gaya résultan anu nimpah kana barang kasebut dina arah tujuan nu sarua.
Ku cara maké notasi perlambang modéren, Hukum kadua Newton bisa ditulis salaku persamaan diférensial véktor:
dimana:
Kakalian massa jeung laju mangrupakeun moméntum obyék.
Lamun massa obyék dina persamaan diférensial ieu konstan maka persamaan dimaksud bisa dituliskeun minangka:
dimana:
- nyaéta akselerasi.
Dina kalimah lain, bisa dinyatakeun yén "akselerasi hiji obyék proporsional jeung gaya nu ditimpahkeun, sarta babanding tibalik jeung massa obyék".
Hukum gerak katilu Newton: hukum gaya lawan[édit | édit sumber]
Hukum gerak katilu Newton nganyatakeun yén mangsa hiji barang migawé hiji gaya kana barang nu kadua mangka barang nu kadua kasebut migawé gaya nu sarua tapi arah tujuanana lalawanan jeung barang nu kahiji.
Jadi pikeun satiap gaya nu nimpah, aya gaya nu sarua sarta réaksina lalawanan.
Rujukan[édit | édit sumber]
- ↑ See the Principia on line at Andrew Motte Translation
- ↑ Andrew Motte translation of Newton's Principia (1687) Axioms or Laws of Motion
Tempo ogé[édit | édit sumber]
Tumbu ka luar[édit | édit sumber]
- Science aid: Newton's laws of motion
- Newtonian Physics - an on-line textbook
- Motion Mountain - an on-line textbook (see also Motion Mountain)
- Newtonian attraction for three Planets (Mathcad Application Server)
- Gravity - Newton's Law for Kids
- Simulation on Newton's first law of motion
- "Newton's Second Law" by Enrique Zeleny, The Wolfram Demonstrations Project.


text:
Nokia
Nokia nyaéta salah sahiji parusahaan telekomunikasi panggedena sa dunya, Nokia dibeberkeuna di Kota Espoo, Finlandia.Nokia ngajieun telepun
Sajarah[édit | édit sumber]
Nokia didirikeun taun 1940 pas basa perang Dunya kadua, mimitinamah Nokia téh lain parusahaan telekomunikasi siga ayeuna, mimitinamah ngajieun Sapatu Boot, terus ngajieun Televisi.
Dina taun 1980 Nokia ngajurus kana Divisi éléktronik, taun 1990 Nokia ngenalkeun NMT (Nordic Mobile Télépony) atawa Telepun Selular Nordik. Hasilna taun 1994 Nokia ngadamel Telepun selular kahijina.
Ayeuna 2100 Seri ponsel Nokia, ngadulang suksés, aya leuwih ti 500.000 karyawan.
Meureun ayeunamah nyaho yén telepun anu babari dicoo na teh Nokia. Da memang éta moto Nokia.
"Ti babaréto, Nagara Finlandia ngagantungkeun Hasil Hutanna, Ayeuna, Kuring bisa nambahkeun Kana Nokia" saur Sthepen Elop
Nokia Ayeuna[édit | édit sumber]
Ayeuna Nokia jadi sukses mimpin Pasar Telepun di Indonésia salah sahiji produk telepun anu popular nyaéta Nokia C3 anu laris dina 6 sasih ku panjualan 1 yuta unit. Nokia Ngagaduhan sababaraha Partner kasuksesan nana :
- Java (S40) Dikhususkeun kanggo telepun anu mirah tapi seeur fiturna, terutami kanggo negara berkembang
- Symbian : Salah sahiji panyabab kasuksesan Nokia ku Symbian OS anu hampang mirah namun sae dina urusan loba tugas
- Windows Phone : Nokia ngarencanakeun produk Windows Phone kanggo kalangan Luhur
Prefensi[édit | édit sumber]
- ↑ a b c d "Annual Results 2010" (PDF). Nokia Corporation. 27 Januari 2011. Diakses pada 27 Januari 2011.


text:
1Demi Al Masih, nu rek diterangkeun ku simkuring teh nu saenyana. Lain bohong, estu medal tina getering ati sanubari, Ruh Allah oge tingalieun. 2Simkuring teh teuing ku nalangsa, hate teu weleh asa digerihan. 3Ari ras ka dulur-dulur, anu sare'atna mah tunggal sabangsa; simkuring teh iklas najan upamana nepi ka kudu paturay ti Al Masih oge, asal matak jamuga ka maranehna. 4Ngingetkeun maranehna teh bangsa Israil bangsa anu dibere hak jadi putra Allah, dibere kamulyaan, dibere perjangjian, kitu deui Toret jeung tuduh jalan ibadah, katut jangji-jangji Allah. 5Maranehna teh rundayan para luluhur anu ngayugakeun Al Masih gumelar ngajadi manusa, nya Manusa Ilahi nu nyakrawati, agungkeuneun salalanggengna. Amin. 6Tapi pangandika Allah mah, pamohalan kana meleset. Sabab henteu kabeh turunan Israil, kaasup bangsa Israil teh. 7Oge henteu kabeh terah Ibrahim, enya-enya kaasup turunan Ibrahim. Sabab (dawuhan Allah ka Ibrahim): ‘Nu baris jadi turunan maneh teh anu gumelar ti Isak.’ 8Tegesna, putra-putra Allah mah, lain anu gumelar tina jasmani, tapi anu medal ku karana perjangjian Mantenna. 9Ari perjangjian Mantenna teh kedal dina dawuhan ieu: ‘Tepung waktu mangsa ieu, Kami rek ka dieu deui; dina mangsa eta, Sarah bakal pibogaeun anak lalaki.’ 10Nu leuwih eces mah dawuhan ka Rabeka, basa Rabeka keur kakandungan kembar ti carogena, Isak tea, karuhun urang. 11Ti memeh kakandunganana tea medal, jadi acan lakon hade atawa goreng, nu hiji enggeus dipilih sarta Allah geus netelakeun yen pamilih Mantenna henteu dumasar kana hade gorengna kalakuanana, estu wungkul ku karana pangersa-Na bae. 12Kieu dawuhana-Na: ‘Lanceukna bakal kumawula ka adina.’ 13Oge kauni dina Kitab: ‘Ka Yakub Kami teh asih, ari ka Esau mah giruk.’ 14Kumaha ari kitu! Naha urang rek nyalahkeun, majarkeun Allah teu adil? Piraku Allah teu adil! 15Baheula Mantenna ngadawuh ka Musa: ‘Kami rek mikarunya ka sakur anu geus ditangtukeun ku Kami. Kami niat ngurniaan ka sakur nu geus kapilih ku Kami.’ 16Eta teh, netelakeun yen Allah henteu gumantung kana kahayang atawa tingkah laku jelema. Kabeh gumantung kana pangersa-Na. 17Oge dina Kitab aya dawuhan Mantenna ka Piraon: ‘Nu matak maneh ku Kami dijungjung teh lantaran ku Kami arek dipake pikeun nembongkeun kakawasaan, supaya ngaran Kami kakoncara ka sakuliah dunya.’ 18Jadi, Allah mah, mikawelas teh ka saha bae anu kamanah ku Mantenna; kitu oge, upama Mantenna ngersakeun jelema jadi bedegong, nu mana bae. 19Meureun cek aranjeun: ‘Ana kitu, naha atuh Mantenna sok ngaweweleh kalakuan manusa, da saha atuh jelemana anu bisa mapalangan kana pangersa-Na?’ 20Kieu saenyana: ‘Ambeu, naha saha manusa teh make wani-wani ngalawan ka Allah?’ Upama urang barang jieun, eta barang anu dijieun teh moal bisa nyalahkeun kieu: ‘Ku naon kuring dijieun kieu?’ 21Upamana bae Ki panjunan, tangtu bisa kumaha karep kana taneuh lempung, naha rek dijieun wadah anu endah atawa anu basajan bae. 22Jadi, upama Allah rek nibankeun bebendu jeung pangawasa-Na ka anu ku Mantenna rek dibenduan jeung diruksak, tapi kersa nyabaran keneh; 23eta teh taya lian, ti seja mintonkeun kamulyaana-Na anu tanpa wangenan, ka nu baris dipiwelas jeung baris diangkat kana kamulyaan. 24Nya eta urang tea, anu ku Mantenna geus disaur. Ari anu disalaur teh lain ngan ti urang Yahudi wungkul, tapi ti bangsa-bangsa sejenna oge. 25Sakumaha dawuhana-Na dina kitab Hosea: ‘Anu tadina lain umat Kami, seja diaku jadi umat Kami. Kami seja nerapkeun kaasih ka anu tadina henteu dipikaasih. 26Kitu deui di tanah anu tadina disebut: Maraneh mah lain umat Kami, — baris diaku jadi putra-putra Allah Anu jumeneng.’ 27Nabi Yesaya oge, kieu saurna ngeunaan urang Israil teh: ‘Sanajan bani Israil lobana, lir keusik lautan, nu baris dirahayukeun mah ngan sabagian leutik.’ 28Sabab sakur anu ku Pangeran geus ditimbalkeun, tinangtu ku Mantenna dibuktikeun di ieu bumi kalawan sahinasna tur sampurna. 29Memeh eta, Nabi Yesaya nyaurkeun kieu: ‘Cacakan upama Pangeran henteu ngarikeun binih, nasib urang teh moal beda ti nagara Sadumu jeung Gomora.’ 30Kumaha ayeuna cek urang? Kieu: Bangsa-bangsa lian, anu teu nareangan jalan kana kayaktian geus diangken ku Allah, ku lantaran imanna. 31Sabalikna, urang Israil, sanajan naluturkeun tuduh jalan kanu sayakti, ku Allah teu diangken. 32Naon sababna? Sabab naluturkeunana, lain ku iman kapercayaan, tapi ku amal-amalan sorangan. 33Cek Kitab: ‘Kahade, Kami di Sion neundeun hiji batu sesentugan, hiji cadas tatajongan. Tapi sing saha anu percaya ka Anjeunna, pinasti moal hanjakal.’ Urang Israil mah, titajong kana eta batu (Al Masih) teh.
Copyright
Learn More


text:
NOVEL SUNDA
Makalah
Disusun
Pikeun Nyumponan Salah Sahiji Pancen ti Pangajaran Sastra Sunda
Dosen : Dr. H. Iis Ristianai M. Pd
Disusun
ku:
Nami : LanLan Risdiana
NPM : 01020201080192
Tingkat : III A PKn
PROGRAM STUDI
PENDIDIKAN KEWARGANEGARAAN
FAKULTAS
KEGURUAN DAN PENDIDIKAN
UNIVERSITAS
SURYAKANCANA
CIANJUR
2010
BAB I
BUBUKA
1.1 Kasang
Tukang
Novel teh salah sahiji wangun karya
sastra anu ditulisna dina basa lancaran. Novel oge kaasup wangun karya sastra
anu miboga wangun carita anu panjang. Wangun carita novel leuwih panjang ti
carita panjang (long short-story) komo carita pondok mah. Biasana basa ugeran
dipake pikeun pamuka carita atawa pikeun ngebrehkeun hal-hal anu dianggap
penting jeung istimewa.
Novel munggaran dina kasustraan sunda
medalna dina taun 1914, mun di bandingkeun jeung novel dina sastra Indonesia,
tetela novel dina sastra sunda teh leuwih ti heula aya. Buktina novel munggaran
dina sastra Indonesia nyaeta novel azab jeung sangsara karangan Merari Siregar
medal dina taun 1920, genep taun sapandeurieun medalna baruang kanu ngarora.
Sakapeung
istilah novel jeung roman dina sastra Sunda téh sok matak ngabingungkeun,
saolah-olah dina sastra Sunda aya karangan nu disebut novel jeung aya karangan
nu disebut roman. Hal ieu téh lain dina sastra Sunda waé, tapi ogé dina sastra
Indonesia. Sakapeung ieu dua istilah téh sok nimbulkeun pabeulit harti. Ieu dya
istilah téh kabéh ogé asalna ti nagri deungeun, nya éta Inggris. Istilah roman
téh aya bédana. Éta hal ditétélakeun ku Clara Reeve dina Rene Wellek jeung
Austin Warren.
Dumasar
kana katerangan diluhur, nu ngabédakeun roman jeung novel téh nya éta novel mah
ngagambarkeun kahirupan manusa sapopoé nu eusina (caritaan) leuwih réalistis,
ari roman mah ngagambarkeun kajadian ahéng tur luar biasa, jeung dina eusina
leubeut ku hal-hal nu sifatna imajinatif.
Dina
sastra Sunda jeung sastra Indonesia mah istilah novel jeung roman téh dianggap
sarua. Ieu hal saluyu jeung pamadegan jakob Sumardjo (1991:2) nu nétélakeun yén
novel jeung roman téh saenyana mah éta-éta kénéh. Patali jeung hal nu kasebut
diluhur, najan hartina sarua istilah nu rék dipilih téh novél. Hal ieu téh
sangkan teu timbul pabeulit harti.
1.2 Tujuan
Panyusunan
a. Diajeungkeun pikeun nyumponan salah
sahiji pancen ti mata kuliah Sastra Sunda dina semester 5 jurusan Pendidikan
Kewarganegaraan
b. Nambahan wawasan ngenaan karya
sastra novel anu geus munggaran dina kasustraan sunda dinta taun 1914
c. Medarkeun wangenan, papasingan,
sumebarna jeung contona karya sastra novel.
d. Bisa mikawanoh jeung weruh kana
kasustraan sunda anu hususna ngenaan novel
1.3 Rumusan Masalah
a. Naon
ari wangenan novel?
b. Kumaha
sumebarna novel dina kasustraan sunda?
c. Kumaha
papasingan novel teh?
d. Kumaha
Contona karya sastra novel?
1.4
Mangpaat
Panulisan
Ieu panulisan
makalah dipiharep bisa méré mangpaat, nyaeta sankeun nu maca, bisa nambahan
pangaweruh ngeunaan karya sastra sunda novel.
BAB II
PEDARAN NOVEL
2.1 Wangenan
Novel
Kecap
Novel asalna tina basa latén. Asal kecapna nyaéta novus nu hartina anyar, robah
jadi novellus, tuluy robah deui jadi novel. Pangna disebut anyar lantaran dina
kasusastraan Barat wangun novel leuwih pandeuri ayana batan wangun roman
(Sumarsono, 1996:2).
Novel oge kaasup wangun karya sastra
anu miboga wangun carita anu panjang. Wangun carita novel leuwih panjang ti
carita panjang (long short-story) komo carita pondok mah. Biasana basa ugeran
dipake pikeun pamuka carita atawa pikeun ngebrehkeun hal-hal anu dianggap
penting jeung istimewa.
Sangkan écés ieu dihandap aya sababaraha pamadegan ngeunaan
novél upamana:
a. Iskandarwassid (1992: 91) nyebutkeun
novel nya éta prosés rékaan (fiksi) nu naratif (ngawuhud lalakon) umumna
panjang sarta galur caritana atawa plot na kompleks (ngaran cabang).
b. Jakob Sumardjo jeung Saini K.M.
(1996: 29) nyebutkeun:
“ Dalam arti yang luas novel adalah cerita berbentuk prosa dalam arti yang
luas. Ukuran yang luas disini dapat berarti cerita dengan plot (alur) yang
kompleks, karakter yang banyak, tema ynag kompleks, dan suasana yang beragam
pula. Namun ukuran yang luas disini juga tidak mutlak demikian, mungkin ukuran
yang luas hanya salah satu ansur fisiknya saja, misalnya temanya, sedang
karakter, setting, dan lain-lainya hanya satu saja.
c. Tatang Sumarsono (1986: 63)
nyebutkeun novel téh nya éta karangan fiksi anu ngagambarkeun kahirupan manusa
sapopoé jalan caritana, loba bagian bagianna tapi angger gumulung dina hiji
leunjeuran, dina eusi caritana digambarjeun watek para palaku, suasan, waktu,
jeung tempat lumangsungna kajadian (carita).
d. Taufik Faturrahman (1983: 49)
nyebutkeun novel nyaéta carita rékaan anu panjang, ditulisna dina basa
lancaran, eusina ngagambarkeun kahirupan manusa anu lumangsung dina waktu jeung
tempat anu dumuk.
e. Jakob Sumardjo (1981: 22) nyebutkeun
yén novel téh diwengku ku ayan hiji carita poko sarta ditambah ayan sababaraha
carita panglengkep, palakuna loba, ogé loba pasualanana. Tapi gumulung dina
hiji leunjeuran.
f. Yus Rusyana (1981: 125) nyebutkeun
yén novel téh carita nu panjang dina wangun lancaran, jalan caritana loba
bagian- bagianana. Kitu deui palakuna loba. Atuh mangsa anu kacaturna ogé lila.
Dina novel mah langka aya hal anu pamohalan. Palaku, jalan carita, tempat jeung
waktu kajadian téh kaayaanana bisa katarima ku akal.
g. Nurutkeun “ The American College
Dictonary” (1980: 830) nu dicutat ku Tarigan (1985:164) ditétélakeun yén “
Novel adalah suatu cerita fiktif, dalam panjang yang tertentu, yang melukiskan
para tokoh, gerak, serta adgan kehidupan nyat yang representatif dalam suatu
alur atau suatu keadaan yang agak kacau atau kusut”.
Dumasar
tina sababaraha pamadegan diluhur, katangén yén teu sakabéh unsurna novel
ngarancabang(kompleks), hal ieu katangén diluhur nurutkeun Jakob Sumaedjo jeung
Saini K.M.
Nurutkeun
Tarigan (1985: 165) biasana legana ukuran novel bisa ditilik tina jumlah
kecapna. Hiji novel biasana jumlah kecapna paling saeutik 35.000 kecap, atawa
100 kaca, atawa leuwih kurang 2 jameun upama dibaca.
2.2 Ciri – Ciri
Novel
Lamun di rincik ciri-ciri novel
miboga dalapan ciri nyaeta:
a.
Umumna
novel teh mangrupa carita rekaan
b.
Umumna
nyaritakeun kajadian kahirupan manusa sapopoe
c.
Palakuna
teh ku jalma
d.
Jumlah
palakuna leuwih ti hiji
e.
Caritana
panjang, adegan leuwih lengkep
f.
Mangsa
kacaturna lila
g.
Kaasup
kana wangun sastra modern, dina nangtukeun latar (utamana latar tempat)
salawasna aya dina lelengeran logika.
h.
Kajadian
carita na teh leuwih ti hiji kajadian tapi ngabentuk hiji carita.
Tina
ciri-ciri novel di luhur, sabeuneurna mah aya sasaruannana jeung bedana tina
novel jeung carita anu sejenna. Saperti hal na dongeng, novel jeung carita
pondok. Tiluanna sarua mangrupa carita anu ngabogaan ciri-ciri aya palaku, aya
kajadian, jeung aya tempat. Tanh anu ngabedakeunana nyaeta:
2.3
Unsur
Intrinsik Novel
Unsur-unsur
anu aya di jero novel nyaeta:
a. Tema
Iskandarwassid (1992: 158) nyebutkeun anu disebut téma téh nya éta hiji tangtungan
atawa hiji ageman anu sifatna abstrak, dipageuhan dian racikan karangan rékaan
pikeun ngayakinkeun nu maca, bisa jadi ku pangarang ditembrakeun (ditulis) tapi
mimindengna mah implisit.
Saterusna, Aminuddin (1991: 91) nétélakuen, “Tema adalah ide yang mendasari
suatu cerita sehingga berperanan juga sebagai pangkal tolak dalam memaparkan
karya fiksi yang diciptakannya.”
Pangarang
dina nulis hiji karya sastra mibanda tujuan pikeun hal ka nu maca, lain ngan
ukur nyarita. Nu dicaritakeun téh bisa mangrupa pasualan kahirupan jeung
sawangan kana éta pasualan.
Téma
mangrupa unsur penting lantaran bisa nunjukkeun pasualan nu rék nepikeun ku
pangarang dina éta karyana. Tema anu dipilih bisa ngeunaan tangtungan hirup,
ajaran agama, adat istiadat, ajaran moral, jeung sajabana.
Nurutkeun William Henry Hudson (Esten, 1990: 22), téma nu hadé nya éta hiji
téma kudu hiji pasualan manusa anu lega tur leleb sarta bener-bener karasa
jeung ditarima salaku pasualan kamanusaan. Jadi, cindekna nu disebut téma téh
nya éta anu jadi jejer utama atawa ide utama pamikiran pangarang anu timbul
tina pasulan hirup.
b. Latar (setting)
Latar
atawa setting nya éta gambaran waktu, kaayaan pajamanan, patempatan,
lingkungan, suasana, jeung saterusna nu ngalantarankeun kajadian carita. Tegesna
mangrupa salah sahiji dina adegan karangan. Merenah henteuna milih latar jeung
ngadeskripsikeunana milu nangtukeun ajén karangan (Iskandarwassid, 1992: 75).
c. Amanat
Pesen anu nyangkaruk dina hiji carita nu haying ditepikeun panulis kanu maca.
Unggal carita, pasti pangarang mibanda maksud atawa hal-hal anu hyng ditepikeun
ka nu maca, éta maksud pangarang téh mangrupa amanat. Amanat aya anu langsung
nembrak karasa ku nu maca, aya anu dibalibirkeun henteu togmol. Amanat biasana
nepikeun hiji ajaran moral, atawa pesen sangkan masarakat robah kaayaanana, boh
kahirupan fisikna boh kahirupan batinna atawa rohanina.
d. Galur/ plot
Runtuyan
kajadian atawa kagiatan nu aya dina hiji carita
pangarang ngamiitian carita ngaliwatan hiji kajadian anu matak panasaran atawa
nimbulkeun pananya, atawa suspense. Atawa mungkin baé henteu, Sanggeus kitu
maju kana klimaks, sarta ahirna nepi karéngséna masalah
e. Palaku
Bedana
palaku anu ngalakon dina sastra buhun, palaku dina novel mah umumna manusa.
Dumasar kana ilibiungna dina lalakon, palaku dina novel teh bisa dibagi dua,
nyaeta palaku utama jeung palaku panambah. Palaku utama nyaeta anu nyekel
lalakon, sedeng palaku panambah nyaeta anu ngabantuan palaku utama. Watek
palaku anu aya dina novel teh rupa-rupa aya anu jujur, hianat, sabar, teu
kaopan, bageur jeung sajabana. Watek palaku teh sok di saluyukeun jeung tema
carita.
2.4 Papasingan
Novel
a. Novel
Barudak
Novel
barudak nyaeta novel anu diajangkeun pikeun bacaeun barudak. Masalah anu
dicaritakeunana, masalah-masalah anu raket patalina jeung kahirupan barudak.
Kitu deui dina cara nyanghareupan jeung ngarengsekeun eta masalah, luyu jeung
pikiran katut jiwa barudak. Palaku utamana oge barudak deuih.
Novel
barudak jeung pangarangna dina sastra Sunda, di antarana:
a. Samsudi: Budak Teuneung, Budak Minggat
b. Tatang Sumarsono: Miang jeung
Kaludeung, Si Paser
c. Hidayat Soesanto: Guha Karang Legok
Pari, Bima Rengkung
d. Ahmad Bakri: Nu Sengit Dipulang Asih
b. Novel Rumaja
Novel
rumaja nyaeta novel anu eusina nyaritakeun masalah-masalah rumaja. Kitu deui
palaku utamana oge pararumaja. Sawatara conto novel rumaja nyaeta Cinta
Pabeulit karangan Eddy D. Iskandar, Rini karangan Yoseph Iskandar, Lalangse
karangan Aam Amilia.
c. Novel Dewasa
Novel
dewasa, tangtu bae diajangkeun pikeun bacaeun anu geus dewasa (sawawa). Eusina
nyaritakeun masalah-masalah jalma anu geus dewasa. Kitu deui jeung palaku
utamana. Conto novel dewasa Rusiah nu Goreng Patut beunang Yuhana jeung Sukria.
Dumasar
kana temana jeung masalah anu dicaritakeunana, novel Sunda bisa dipasing-pasing
jadi:
a. Novel Silihasih
Novel
silihasih nyaeta novel anu eusina nyaritakeun cinta asmara palaku utamana.
Contona: Lain Eta karangan Moh. Ambri, Cinta Pabaliut karangan Eddy D.
Iskandar, Lalangse karangan Aam Amilia, Manehna karangan Syarif Amin.
b. Novel Kulawarga
Novel
rumah tangga nyaeta novel anu eusina nyaritakeun masalah kulawarga palaku
utamana. Contona: Pipisahan karangan R.A.F., Puputon karangan Aam Amilia.
c. Novel Sosial
Novel
sosial nyaeta novel anu eusina nyoko kana masalah sosial, saperti kateuadilan,
kateureugeujeungan, atawa gejolak sosial dina hiji mangsa. SI palaku bisa jadi
mangrupa subyek, korban, atawa saksi eta kaayaan. Contona: Lembur Singkur
karangan Abdullah Mustappa.
d. Novel Misteri
Novel
misteri nyaeta anu eusina nyaritakeun hal-hal anu ngandung rusiah, anu biasana
kabuka dina bagian ahir eta novel. Upamana bae nyaritakeun neangan palaku
rajapati atawa palaku kajahatan sejenna. Contona: Laleur Bodas karangan Samsu
(Sambas jeung Susangka), Si Bedog Panjang karangan Ki Umbara.
e. Novel Sajarah
Novel
sajarah nyaeta novel anu eusina ngandung unsur-unsur sajarah. Boh palaku
utamana boh kajadianana nyoko kana sajarah. Contona: Pangeran Kornel jeung
Mantri Jero karangan R. Memed Sastrahadiprawira.
f. Novel Jiwa
Novel
jiwa nyaeta novel anu eusina nyaritakeun hal-hal anu patali jeung jiwa palaku
utamana. Contona: Arca beunang Ningtun Julaeha.
2.5 Sejarah jeung Kamekaran
Novel Sunda
Novel
munggaran dina kasustraan sunda nyaeta baruang Kanu Ngarora karangan daeng
Kanduruan Ardiwinata. Ieu novel teh medal dina taun 1914.
Mun
dibandingkeung jeung novel dina sastra iindonesia, tetela novel dina sastra
sunda leuwih ti baheula aya. Buktina novel munggaran dina sastra indonesia
nyaeta Azab jeung Sangsara karangan Merari Siregar medal dina taun 1920, genep
taun sapandeurieun medalna Baruang Kanu Ngarora.
Penerbit
anu medalkeun novel-novel sunda nyaeta Bale Pustaka. Salian ti Bale Pustaka
masih aya sababaraha penerbit partikulir anu sok medalkeun novel-novel sunda.
Upamana wae penerbit Dahlan Bektie jeung Kusradie. Pangarang anu novel-novelna
mindeng ditterbitkeun ku penerbit partikulir dina taun 1930-an nyaeta Yuhana.
Para
pangarang novel sunda dina entragan taun 1920-an nepi ka taun 1940-an
diantarana wae Daeng Kanduruan Ardiwinata, R. Memed Sastrahadiprawira. Mohamad
Ambri, margasulaksana, Sambbas, Susangka,jeung nu sejenna.
Sanggeus
dina sastra sunda aya majalah jeung surat kabar, novel-novel sunda teh loba anu
dipidangkeun mangrupa carita nyambung. Nepi ka kiwari geuns ratusan novel sunda
anu terbit mangrupa buku. Diantarana wae Mantri Jero jeung Pangeran Kornel
karangan R. Memed Sastrahadiprawira. Lain eta, Numbuk di Sue, Ngawadalakeun
Nyawa, Budak Siluman jeung Pependeuman Nabi Sulaiman (sadura) karangan Mohamad
Ambri, jeung rea-rea deui.
2.6 Conto Novel
Ringkesan carita novel Si Paser
Rencana Papisah
Eson
teh anak patani anu ngebon di suku Gunung Manglayang. Hiji waktu aya hiji anak
mencek asup ka kebonna, lantaran di beberikti leuweung ku anjing pamoroan. Eta
anak mencek teh tigebrus kana lombang, atuh ku Eson kadua bapana bisa di tewak.
Eta anak mencek teh tuluy diingu ku eson.
Dingaranan si Paser, lantaran luncatna tarik pisan, diibaratkeun paser nu
ngabelesat tina sumpit. Eson tulaten pisanngurusna teh. Beuki lila Si Paser
beuki gede, ngaluncatna oge beuki luhur. Malah hiji waktu mah Si Paser bisaeun
kabur, sanggeus ngaluncatan paggeur buruan. Untungna bisa katewak deui ku Eson,
bubuhan geus lindeuk. Ngarah teu kabur deui, pageur buruan teh ku Eson
dijangkunggan.
Hiji waktu bapana Eson kadatangan juru
tulis desa. Maksudna rek ngolongan sangkan Eson ngaleupaskeun deui mencek
inguannana ka leuweung, sabab eta sato teh kaasup anu di tangtayungan ku
pamarentah. Puguh deui Eson teu panujueun da geus nya’aheun pisan ka Si Paser
teh. Ngan lantaran hanteum di olo ku bapana, ahirna daekeun ngaleupaskeun deui
Si Paser. Eta menceuk di bawa ka leuweung, di leupaskeun. Eson kagaringan. Tilu
poe ti harita, Si Paser teh balik deui.
Ahirna
mencek teh di pasrahkeun minangka hadiah ka kebon binatang. Eson henteu ngarasa
teuing kaleungitan da unggal waktu manehna bisa ngalongokan sato kameumeutna.
BAB III
PANUTUP
3.1 Pamungkas
Kecap
Novel asalna tina basa latén. Asal kecapna nyaéta novus nu hartina anyar, robah
jadi novellus, tuluy robah deui jadi novel. Novel oge kaasup wangun
karya sastra anu miboga wangun carita anu panjang. Wangun carita novel leuwih
panjang ti carita panjang (long short-story) komo carita pondok mah.
Novel munggaran dina kasustraan sunda
nyaeta baruang Kanu Ngarora karangan daeng Kanduruan Ardiwinata. Ieu novel teh
medal dina taun 1914. Mun dibandingkeung jeung novel dina sastra iindonesia,
tetela novel dina sastra sunda leuwih ti baheula aya. Buktina novel munggaran
dina sastra indonesia nyaeta Azab jeung Sangsara karangan Merari Siregar medal
dina taun 1920, genep taun sapandeurieun medalna Baruang Kanu Ngarora.
Lamun
di rincik ciri-ciri novel miboga dalapan ciri nyaeta:
a.
Umumna
novel teh mangrupa carita rekaan
b.
Umumna
nyaritakeun kajadian kahirupan manusa sapopoe
c.
Palakuna
teh ku jalma
d.
Jumlah
palakuna leuwih ti hiji
e.
Caritana
panjang, adegan leuwih lengkep
f.
Mangsa
kacaturna lila
g.
Kaasup
kana wangun sastra modern, dina nangtukeun latar (utamana latar tempat)
salawasna aya dina lelengeran logika.
h.
Kajadian
carita na teh leuwih ti hiji kajadian tapi ngabentuk hiji carita.
Novel
di pasing-pasing kana sababaraha bagian, nyaeta:
a. Novel barudak, nyaeta novel anu diajangkeun
pikeun bacaeun barudak.
b. Novel remaja, nyaeta novel anu
eusina nyaritakeun masalah-masalah rumaja.
c. Novel dewasa. Eusina nyaritakeun
masalah-masalah jalma anu geus dewasa.
Dumasar
kana temana jeung masalah anu dicaritakeunana, novel Sunda bisa dipasing-pasing
jadi:
a. Novel silihasih, nyaeta novel anu
eusina nyaritakeun cinta asmara palaku utamana.
b. Novel kulawarga, nyaeta novel anu
eusina nyaritakeun masalah kulawarga palaku utamana.
c. Novel sosial, nyaeta novel anu eusina
nyoko kana masalah sosial.
d. Novel misteri, nyaeta anu eusina
nyaritakeun hal-hal anu ngandung rusiah, anu biasana kabuka dina bagian ahir
eta novel.
e. Novel sajarah, nyaeta novel anu
eusina ngandung unsur-unsur sajarah.
f. Novel jiwa, nyaeta novel anu eusina
nyaritakeun hal-hal anu patali jeung jiwa palaku utamana.
3.2 Saran
Urang
sadayana salaku urang sunda kedah ngamumule kasustraan sunda. Salah sahijina
ngalestarikan sastra sunda ngenaan novel anu medal dina taun 1914.
DAFTAR PUSTAKA


text:
Pakasaban
Pakasaban atawa patukangan nyaéta pagawéan anu dilakonan ku manusa pikeun nyumponan pangabutuh kahirupan sapopoé. [1]
Pakasaban Urang Sunda[édit | édit sumber]
Mayoritas pakasaban masarakat Sunda nyaéta minangka patani, nambang keusik, sarta ngahuma.[2] Nepi ka abad ka-19, loba masarakat Sunda anu ngahuma ku cara pundah-pindah. Di kota mah, loba urang Sunda anu gawéna jadi buruh pabrik, pagawé nagari, sarta jadi pembantu.[2] Anu sok dagang kuriling loba ogé dilakonan ku masarakat Sunda, utamana asal Tasikmalaya sarta Garut. Maranéhanana loba ngajual rupa-rupa parabot rumah tangga.[2] Pakasaban anu pokok di masarakat sunda téh aya 3, nyaéta :
- Dina widang pakebonan, diantarana pepelakan téh, kalapa sawit, karét, jeung kina.[2]
- Dina widang tatanén, saperti paré, palawija, jeung sayuran.[2]
- Dina widang perikanan, saperti pamayang, tambak udang, jeung perikanan ikan.[2]
Salian tani, aya ogé anu pakasabanana jadi tukang dagang, pengrajin, jeung peternak.[2]
Istilah-stilah Pakasaban[édit | édit sumber]
- Amil nyaéta tukang nguruskeun saniskara nu aya patalina jeung perkara agama di dèsa, disebut ogè lebé.[1]
- Anjun nya éta tukang nyieun barang gagarabah (parabot dapur) tina taneuh.[1]
- Badaya nyaéta tukang ngigel (biasana awéwé), di karaton atawa di kabupatén, igelna ogé igel badaya.[1]
- Baluk nyaéta awéwé tukang dagang ngider.[1]
- Baramaén nyaéta tukang jajaluk. Ilikan jajaluk /musafir.[1]
- Bas nyaéta tukang kai atawa tukang nyieun wawangunan (imah).[1]
- Béngkong nyaéta tukang nyunatan (paraji sunat).[1]
- Bujangga nyaéta pangarang jeung ahli dangding nu mashur lantaran hasil-hasil karyana, ahli basa/sastra (ahli pikir nu palinter).[1]
- Candoli nya èta tukang ngajaga jeung mèrèan sagala rupa bahan dahareun di nu kariaan (biasana awèwè).[1]
- Dalang nya èta 1.tukang ngalalakonkeun carita carita wayang; 2. pamingpin rombongan réog,calung,jsb.[1]
- Dokter nyaéta ahli ngubaran kasakit lulusan paguron luhur.[1]
- Dukun nyaéta tukang ngubaran kasakit ku jampé, urut, atawa ku padika anu béda jeung dokter.[1]
- Gending nya éta tukang nyieun parabot tina kuningan, hususna tatabeuhan saperti gamelan, jeung sajabana.[1]
- Indung beurang nya èta tukang ngurus nu ngajuru jeung ngurus orok (biasana awéwé), disebut ogé paraji.[1]
- Jagal nyaéta tukang meuncit munding, sapi jeung sajabana.[1]
- Jobong nyaéta awéwé nu nampa bayaran tina hubungan séxs di luar nikah.[1]
- Jurualok nyaéta tukang ngeuyeub-ngeuyeub kawih atawa kakawihan.[1]
- Jurubayar nyaéta tukang ngabagikeun duit bayaran ka anu hak nampana.[1]
- Juruladén nyaéta tukang ngalayanan anu balanja di toko.[1]
- Jurumudi nyaéta tukang ngamudikeun kapal laut.[1]
- Jurupantun nyaéta tukang nyarita atawa ngadongéng diselang-selang ku ngawih bari nabeuh kacapi.[1]
- Kabayan nya èta tukang 1.ngajaga pasèban (baheula);2.tukang ngaladènan dina hajatan.[1]
- Kajineman nya èta tukang ngajaga sakitan, mandor sakitan.[1]
- Kamasan nya èta tukang nyieun perhiasan tina emas atawa pérak.[1]
- Kebojèngkéng nyaéta tukang ngagusur padati.[1]
- Koki nyaéta tukang ngieun kaolahan, juru masak.[1]
- Kulaér nyaéta kusir anu tumpakna dina kuda karéta pangagung.[1]
- Kuncén nyaéta tukang ngurus kuburan.[1]
- Malim nyaéta tukang meruhkeun sasatoan galak.[1]
- Mandor nyaéta tukang nalingakeun jeung ngatur pagawé.[1]
- Modin nyaéta tukang adan.[1]
- Pamayang nyaéta tukang ngala lauk di laut.[1]
- Nayaga nyaéta tukang nabeuh gamelan.[1]
- Panday nyaéta tukang ngieun barang/parabot tina beusi.[1]
- Paraji nyaéta tukang nyunatan atawa tukang nulungan nu ngajuru.[1]
- Patani nyaéta tukang ngagarap taneuh supaya kaala hasil tatanenna.[1]


text:
1Ku dulur-dulur oge tangtu karasa, yen pagawean simkuring sapara kanca keur aranjeun teh henteu gaplah. 2Di Pilipi mah, simkuring sapara kanca teh dianiaya jeung dihina; kapan dulur-dulur oge terang. Tapi sanajan kitu, kalawan pitulung Allah nu disembah ku urang, simkuring sapara kanca dipaparin wawanen ngawawarkeun ka aranjeun, sanajan loba nu ngahalang-halang. 3Sabab maksud teh lain arek nyasabkeun, macikeuh atawa ngabobodo. 4Sabalikna, lantaran ngarasa dipercanten ku Allah ngemban Injil. Lain malar dipikaresep ku pada jalma, estu seja nyiar nu dipikamanah ku Allah, anu uninga kana eusi hate urang. 5Dulur-dulur tangtu aringet keneh, iraha teuing simkuring sapara kanca sok lumah-lameh. Iraha teuing sandar-sindir anu asal tina hate hawek. Allah nu langkung tingali. 6Tara deuih malar pamuji ti pada jalma, boh ti aranjeun, boh ti nu lianna. 7Padahal lamun simkuring sapara kanca rek boga niat kitu mah, bisa bae; da simkuring sapara kanca teh, rasul-rasul-Na Al Masih. Nu karasa mah simkuring sapara kanca teh kacida nyaahna ka aranjeun, ngasuh ngamumule lir indung ka anak. 8Ku nyaah-nyaahna ka aranjeun, ulah-bon Injil Allah, nyawa oge moal dikoretkeun, tina awahing kabeuli nya hate. 9Tangtu aringet keneh, kumaha tohtohanana simkuring sapara kanca harita: Bari ngawurukkeun Injil Allah teh, simkuring sapara kanca digawe beurang peuting nyiar kipayah sorangan, malar ulah ngaripuhkeun ka aranjeun. 10Tangtu kasaksian ku aranjeun teh; tur Allah oge ningali, kumaha jujurna, terus terangna, jeung taya cawadeunana simkuring sapara kanca, sapanjang keur aya di aranjeun teh. 11Enggoning ngawurukan jeung negerkeun hate aranjeun teh, simkuring sapara kanca, teu beda ti bapa ka anak; 12bari ngaping, sangkan hirup aranjeun teh sapuk jeung pangersa Allah, anu geus nyaur aranjeun sangkan arasup ka Karajaana-Na anu mulya. 13Teu weleh ngarasa sukur ka kersa Allah, reh dulur-dulur teh geus sakitu leahna narima pangwawaran simkuring sapara kanca; kalawan kayakinan yen anu diwawarkeun ku simkuring sapara kanca teh, lain asal ti manusa, tapi hal pangandika Allah anu geus ngagerakkeun hate aranjeun datang ka percaya. 14Anu kaalaman ku aranjeun, sarua jeung anu kaalaman ku jamaah Allah di Yudea, nya eta sakur anu percaya ka Isa Al Masih. Dulur-dulur dikakaya ku dulur sabangsa; maranehna oge kitu, dikakaya ku bangsana, nya eta bangsa Yahudi. 15Urang Yahudi teh nepi ka nelasan Isa, Gusti Jungjunan urang, jeung nabi-nabi; saterusna, sakur umat Gusti nu aya di ditu ge dibeberik ku aranjeunna. Ku kituna, urang Yahudi teh ku Allah henteu ditolih, ku sasama manusa ge dipikaijid. 18:12* 16Anu ngawawarkeun pangandika Allah ka sejen bangsa supaya pada salamet, dihalang-halang ku maranehna. Maranehna sorangan tonggoy henteu euih-euih, nu matak dosana teh beuki gede bae. Ayeuna wawalesna geus datang, maranehna nandangan bebendu Allah. 17Geus lila naker urang kapaksa papisah kieu teh, dulur-dulur! Tapi papisah soteh raga, ari batin mah tetep padeukeut. Rasa kasono geus teu kaampeuh, tur geus satekah polah simkuring sapara kanca teh narekahan hayang papanggih. 18Pangpangna nya pihak simkuring, Paulus, anu pohara nyongsrongna teh. Geus aya dua kalina ihtiar, tapi ku Iblis dihalang-halang bae. 19Saha deui atuh anu baris jadi harepan, pibungaheun, atawa anu jadi poko agulkeuneun simkuring sapara kanca — ari Gusti Jungjunan urang, Isa Al Masih geus sumping — salian ti aranjeun? 20Lain bebenjon, ngan aranjeun pibungaheun sarta reueus simkuring sapara kanca teh!
Copyright
Learn More